text:
VECHIDUKU VANOBVUNZA KUTI
Takasikwa naMwari Here Kana Kuti Takabva Kumhuka?—Chikamu 1: Sei Tichiti Mwari Ariko?
Takasikwa naMwari here kana kuti takabva kumhuka?
Unobvuma here kuti Mwari ndiye akasika zvinhu zvose? Kana uchibvuma ziva kuti hausi woga. Vanhu vakawanda kusanganisira vanhu vakuru ndizvowo zvavanofunga. Asi kunewo vamwe vanoti nyika uye zvinhu zviri mairi hazvina kusikwa naMwari asi kuti zvakaita zvokushanduka-shanduka.
Waizviziva here? Vamwe vevanhu vanoti Mwari ndiye akatisika uye vamwe vevanoti takabva kumhuka havanyatsozivi kuti nemhaka yei vachibvuma zvinhu zvavanotaura.
Vamwe vanhu vanobvuma kuti Mwari ndiye akasika zvinhu nemhaka yokuti ndizvo zvavakadzidziswa kuchechi.
Vanhu vakawanda vanoti takabva kumhuka nemhaka yokuti ndizvo zvavakadzidziswa kuchikoro.
Nyaya idzi dzakatevedzana dzichakubatsira kuti unyatsova nokutenda kwakasimba muna Mwari uye dzichakubatsira kuti ukwanise kutsanangurira vamwe. Asi pane mubvunzo unokosha waunofanira kuzvibvunza:
Sei ndichiti Mwari ariko?
Nemhaka yei mubvunzo uyu uchikosha? Nokuti Bhaibheri rinokukurudzira kuti ushandise pfungwa dzako. (VaRoma 12:1) Izvi zvinoreva kuti kutenda kwako kuti Mwari ariko hakufaniri kubva:
pamanzwiro (Mwoyo wangu unondiudza kuti kune munhu ane simba kutidarika)
pane zvinotaurwa nevanhu (Vanhu vekwandinogara vanoita zvechechi)
pane zvandinoudzwa nevamwe (Kukura kwangu kwose ndaiudzwa nevabereki vangu kuti nditende kuti Mwari ariko)
Chinokosha ndechokuti iwe pachako unyatsotendiswa kuti Mwari ariko uye unofanira kuva nezvikonzero.
Saka, sei uchiti Mwari ariko? Pepa rezvaunoronga kuita rakanzi “Sei Ndichiti Mwari Ariko?” richakubatsira kuti usimbise kutenda kwako. Chimwe chichakubatsira kuona zvinotaurwa nevamwe vezera rako.
“Pandinenge ndiri mukirasi ndichiteerera mudzidzisi wangu achitaura mashandiro anoita miviri yedu, ndinobva ndanyatsoona kuti zvechokwadi Mwari ariko. Nhengo imwe neimwe yomuviri wedu ine basa rainoita, kunyange kanhengo kadiki-diki kane basa rakanoita uye zvimwe zvinoitwa nomuviri wedu hatitombozvizivi. Magadzirirwo akaitwa muviri wemunhu anoshamisa chaizvo!”
—Teresa.
“Pandinoona zvivako zvine nhurikidzwa dzakawanda, chikepe chihombe chinotakura vanhu, kana kuti motokari, ndinozvibvunza kuti, ‘Ndiani akazvigadzira?’ Zvinoda munhu akachenjera chaizvo kuti pagadzirwe mota nokuti ine tunhu tuduku twakawanda tunofanira kushanda zvakanaka kuti mota iyoyo ifambe. Kana paine munhu akagadzira mota zvinoreva kuti panewo akasika vanhu.”
—Richard.
“Kana zvichitora makore akawanda kuti munhu ane pfungwa dzakapinza anzwisise zvinhu zvishoma-shoma nezvezvinhu zvakatiporedza, pfungwa yokuti zvinhu izvi zvakaita zvokushanduka-shanduka haina musoro!”
—Karen.
“Pandairamba ndichidzidza sayenzi ndipo pandaiona kuti dzidziso yokuti vanhu vakatanga vari mhuka haisi yechokwadi. Somuenzaniso ndakafunga nezvezvinoitwa nevanhu pakugadzira zvinhu vachitevedzera zvinhu zvavanoona, kusiyana kwakaita vanhu nemhuka uye kuda kuziva kuti takabva kupi uye tiri kuendepi. Dzidziso yokuti vanhu vakatanga vari mhuka haikwanisi kutsanangura musiyano uripo pakati pemhuka nevanhu. Kana ndiri ini hangu ndinoona sokuti zvakaoma kuti ubvume kuti vanhu vakatanga vari mhuka pane kuti ubvume kuti Mwari ndiye akavasika.”
—Anthony.
Kutsanangura zvandinotenda
Ko kana vaunodzidza navo vakatanga kukuseka vachiti ungatenda sei zvinhu zvausingaoni? Ko vakati sayenzi yakatoratidza kuti zvinhu hazvina kuita zvokusikwa?
Chokutanga, unofanira kuva nechivimbo nezvaunotenda. Usatye kana kunyara. (VaRoma 1:16) Yeuka kuti:
Hausi woga, variko vanhu vakawanda vanotenda kuti Mwari ariko. Vamwe vacho ndevaya vakadzidza chaizvo. Somuenzaniso, kune masayendisiti anobvuma kuti kuna Mwari.
Vanhu pavanoti havatendi kuti Mwari ariko, dzimwe nguva chavanenge vachireva ndechokuti havanzwisisi maitiro aMwari. Panzvimbo pokuti vataure zvikonzero zvinoratidza kuti Mwari haako, vanobvunza mibvunzo yakadai sokuti, “Kana Mwari ariko, sei achirega vanhu vachitambura?” Panzvimbo pokushandisa pfungwa kuti vawane zvikonzero zvine musoro ivo vanopedzisira voti saka hakuna Mwari.
Vanhu vakasikwa vaine chido chokunamata. (Mateu 5:3) Chido ichi chinosanganisira kutenda kuti Mwari ariko. Saka kana mumwe munhu akati hakuna Mwari, iye ndiye anofanira kukutsanangurira kuti sei achifunga saizvozvo.
—VaRoma 1:18-20.
Kubvuma kuti Mwari ariko hazvirevi kuti haushandisi pfungwa. Ongororo dzakaitwa dzakaratidza kuti hazviiti kuti zvinzi zvinhu zvakangoerekana zvavapo panyika. Hapana umboo hunogona kutsigira kuti zvinhu zvipenyu zvinogona kungoerekana zvavapo.
Saka kana mumwe munhu akabvunza kuti sei uchiti Mwari ariko ungati kudii? Unogona kutaura zvinotevera.
Mumwe munhu akati: “Vanhu vasina kudzidza ndivo vanoti Mwari ariko.”
Unogona kumuti: “Ndizvo zvaunofunga? Ini handibvumi zvinhu zvakadaro. Imwe ongororo yakaitwa pamasayendisiti 1 600 epamayunivhesiti makuru, inoratidza kuti vanoti pfuurei 500 vakati vanotenda kuti Mwari ariko uye vamwe vacho vachiti vari pakati nepakati. * Saka ungati masayendisiti iwayo haana kudzidza here nokuti anotenda kuti Mwari ariko?”
Mumwe munhu akati: “Kana Mwari ariko, sei achirega vanhu vachitambura?”
Unogona kumuti: “Unoreva here kuti haunzwisisi maitiro aMwari? [Rega apindure.] Ndakawana mhinduro ine musoro yomubvunzo wokuti sei kutambura kwakanyanya kudai. Asi kuti tiinzwisise tinofanira kuongorora zvinotaurwa neBhaibheri. Ungada here kuti ndizokuratidza?”
Nyaya inotevera ichataura kuti sei dzidziso yokuti vanhu vakatanga vari mhuka isina umboo.
^ ndima 32 Kwakatorwa mashoko: Sangano reSocial Science Research Council, mugwaro rakaitwa naElaine Howard Ecklund, February 5, 2007 rinonzi “Religion and SpiritualityAmong University Scientists.”


c: text/html

text:
NHEPFENYURO yazezesa muZimbabwe nekupa vatereri dapurahunanzva rezvirongwa zvinofadza nekudzidzisa, yeStar FM, nemusi weChitatu svondo rino yakasvitsa makore maviri kubva payatanga kutepfenyura uye iri kutenda vose vaitsigira kusvika pari zvino.
Star FM yakavambwa mugore ra2012 apo yakatanga kutepfenyura musi waChikumi 25.
Inzwai varume nevakadzi vari kutyaira chitima cheStar FM vachitaura:
General manager weStar FM, Admire Taderera: “Ndinotenda vatereri nevashambadzi nekutsigira kubvira tichivambwa. Ndinoyeuka zvikuru musi wakabarwa nhepfenyuro ino, payakatanga kutepfenyura, zvichiri kundishamisa zvikuru kuti tasvitsa makore maviri tichipakura zvirongwa zvemandorokwati.
“Tine mufaro mukuru nekuti patakatanga taisaziva kuti tichazoita mukumbira wakadai. Aiwa, vatsigiri vedu tinovatenda nekuti ndivo vanoita kuti basa redu rifambe.
“Makore maviri haasi ekutamba nawo, tiri kukura uye tiri kuona chiedza chakanaka kumberi kwedu nekuti rutsigiro rwatiri kuwana kubva kuvatereri vedu rwunosimudzira nekufadza.
“Zvakafanana nekubara mwana womuona achikura, ndizvo zvatakangoita neStar FM. Tiri kukura uye tiri kuvimbisa zvirongwa zvakawanda zvinofadza kuvatsigiri vedu.
“Patakatanga vamwe vana vedu vaive vasina ruzivo rwakanyanya rwepanhepfenyuro asi takashanda navo tikavabika kuti vave shasha dzekupakura zvirongwa pamwe nenhau dzinodakadza.
“Tine vakaita saNdumiso Dube uyo anoshanda pamwe nebepanhau reKwayedza kutsvaga nhau dzinonakidza dziri kuitika munharaunda dzatinogara.
“Aiwa, vana vedu vave kuita basa rinonakidza, unotozviramba kuti vakatanga kutepfenyura makore maviri adarika.”
Mutambo wekupemberera kukura kweStar FM uri kuitirwa kuRajiv Gandhi Hall, kuExhibition Park, muHarare neChishanu chino.
Zimpapers, kambani huru pakudhinda mapepanhau anosanganisira Kwayedza, H-Metro, Sunday Mail neThe Herald, ndiyo zimai reStar FM.
* * *
Nicola “Nikki” Ndoro (producer/presenter): PaStar FM tinosevenza zvakasununguka uye tinobatsirana mubasa redu. Kana uchida kuziva zviri kuitika munyika, enda paStar FM.
* * *
Ishmael Ndlovu (chief bulletins editor): Star FM iri kuramba ichikura zuva nezuva uye tiri kushanda nesimba kuti tirambe tichipakura nhau dzemandorokwati.
* * *
Tilder Moyo-Karizamimba (presenter/producer): Tinotenda vatereri vedu nerutsigiro rwavo. Ini ndakatanga kushanda paStar FM nguva pfupi yadarika asi ndiri kushamisika nerutsigiro rwavari kundipa uye handaifunga kuti chirongwa changu cheTilder Show chingaite mukurumbira wakadaro nenguva pfupi-pfupi.
* * *
Kudzai Violet Gwara “KVG” (presenter): Vateereri vedu tinovatenda nerutsigiro rwavatipa makore maviri adarika. Vanga vanesu kubva patakatanga. Svondo rino huyai ‘tiridze pfuti’ tichifara.
* * *
Ndumiso “Skywalker” Dube (producer/presenter): Tiri kufara kuti tiri kukura zuva nezuva. Tiri kuenda mberi, musatityire.
* * *
Beatrice Tonhodzayi-Ngondo (assignments editor): Tiri kushanda nechikwata chevanhu vanoda basa ravo uye vane matarenda akasiyana. Tiri kutarisira kuramba tichikura mumakore anotevera. Isu tinoshanda takabatana nemapepanhau ese eZimbabwe Newspapers ayo anotibatsira nekutipa dzimwe nhau dzinenge dzichiitika.
* * *
Siphathiswe Mpofu (presenter): Patakatanga zvaityisa sezvo taisaziva kuti zvichabudirira here. Tine mufaro mukuru kuti vatereri vedu vakatitambira nemawoko maviri.

robotstxt: allowed

filter: keep


text:
Hudaviri
Pakushanda kunoita zvirongwa nemabasa muhushangazhi, hudaviri (responsibility) ishoko rinodudza uyo anotarisirwa kunge achibvunzwa maererano nekufambiswa kwezvirongwa nemabsa panzvimbo iri kutaurwa nezvayo. Iye mudaviri anokwanisa kunge asiriye anobata zvombo kuita mabasa anofanirwa kuitwa asi ndiye ane chinhanho chekuronga kuti mari nezvombo zvose zvinodiwa kuti basa ribudirire zvivepo.
Munhu ane hudaviri pamusoro pekufambiswa kwezvirongwa nemabasa anofanirwa kunge akapiwa simba rehutongi pamusoro pezvinhu izvi. Kana munhu achinge asina kupiwa hutongi hazvina kufanira kuti ange ariye anobvunzwa pamusoro pekukundika kana kubudirira kwezvirongwa kana mabasa.


text:
Munovenga Vanhu Vasingachanamati Nemi Here?
Vaya vakabhabhatidzwa seZvapupu zvaJehovha asi pari zvino vasingachaparidzi, kana kuti vasingachawadzani nevavainamata navo, havavengwi. Asi kuti tinoedza kuvabatsira kuitira kuti vatangazve kufarira zvokunamata.
Kana munhu akaita chivi chakakura hazvirevi kuti anobva atodzingwa. Asi kana Chapupu chakabhabhatidzwa chikagara chichityora mitemo yetsika inotaurwa muBhaibheri uye chisingapfidzi tinorega kushamwaridzana naye kana kuti anotopedzisira adzingwa. Bhaibheri rinotaura zvakajeka kuti: “
Bvisai munhu akaipa pakati penyu.”
Ko kana murume akadzingwa asi mudzimai wake nevana vachiri vamwe veZvapupu zvaJehovha? Ukama hwake pakunamata nemhuri yake hunochinja, asi ukama hweropa hauchinji. Kudanana kwavanoita semurume nomudzimai uye semhuri nemaitiro avaiita zvinhu hazvichinji.
Vanhu vakadzingwa vanobvumirwa kupinda misangano nesu. Kana vachida, vanogonawo kupiwa mazano ane chokuita nekunamata nevakuru vari muungano. Chinangwa ndechokubatsira munhu kuti azovazve mumwe weZvapupu zvaJehovha. Vanhu vakadzingwa vanosiyana netsika dzakaipa uye vanoratidza kuti vanoda nemwoyo wose kurarama zvinoenderana nezvinotaurwa neBhaibheri vakasununguka kudzoka kuzova nhengo dzeungano.


text:
Dimbu
Muchidzidzo Masvomhu, shoko rokuti dimbu (fraction in English) rinoreva chikamu kubva pane chinhu chizere chose. Dimbu kana richinyorwa rinotaura kuti pane zvikamu zvingani zvakaenzana, sokuti zvitatu-kubva-pazvina (3/4), chimwe-kubva-pazviviri (1/2), zvina-kubva-pazvisere (4/7). Pakunyora muchidimbu tichati 4/7 inonyorwa ichingonzi zvikamu zvina-pazvisere.
Dimbu njee rakafanana nekuti 1/2, 8/5, 4/7 rakaumbwa rine nhamba izere pamusoro nenhamba izere pasi. Nhamba yepamusoro inonzi mberengi, iyi nhamba ndiyo inotaura kuti pane zvikamu zvingani zvakaenzana. Nhamba yepasi inonzi dumazita, iyi nhamba inotaura kuti chinhu chizere (mhumburu) chakaumbwa nezvikamu zvakaenzana zvingani - zvimwe zvezvikamu ndizvo zvaverengwa pamberengi.
Kupiwa kwemazita[chinja | edit source]
- Shoko reEnglish rokuti denominator rinoreva that which gives a name - saka kuChishona kwapiwa zita rokuti dumazita kana kuti mutumidzazita. Paya panonzi four-tenths kuEnglish kureva kuti zita rezvikamu zviri pachiro mhumburu rinonzi tenths. Apa panenge pari kutaurwa kuti chizere chose chakadimburwa kuita zvikamu gumi zvakaenzana - nokumwe kutaura toti chizere chose chakaumbwa nezvikamu gumi zvakaenzana.
- Saka nhamba yepasi pedimbu ndiyo inosenga kana kutakura zita rinotiudza kuti chiro mhumburu yakadimburwa kuita zvikamu zvingani zvakaenzana.
- Shoko reEnglish rokuti numerator rinoreva that which is counted or the counter - saka kuChishona kwapiwa zita rokuti mberengi. Paya panonzi four-sevenths" kuEnglish kureva kuti patorwa zvikamu zvina kubva pazvinomwe zvakaenzana zvinova ndizvo zviri kutaurwa nezvazvo.
- Saka nhamba yepamusoro pedimbu ndiyo inoverenga kuti tiri kutaura pamusoro pezvikamu zvingani kubva pane zvose zviri mune chizere chose.
- Shoko rokuti dimbu njee rinofanana nerekuti common fraction kuEnglish. Shoko rokuti njee rinoreva common kuEnglish.
Mhando dzedimbu[chinja | edit source]
Dimbu njee nemhando dzaro
Dimbu njee idumbu rakanyorwa sezvinoti a/b. Apa a na b dzinenge dziri nhamba izere; a anonzi mberengi, b anonzi dumazita. Mberengi inotaura kuti pane zvikamu zvakaenzanz zvingani. Dumazita rinotiudza kuti pane zvikamu zvingani zvakaenzana zvinoumba chizere chose uye hachifanirwe kuva zero. Pamuenzaniso 7/3 uye 5/9, mutsetse uri pakati penhamba mbiri unonzi mutsetse wedimbu - fractional line.
Dimbu njee ine mapoka maviri anoti dimbu chikuru-pasi uye dimbu chikuru-musoro.
- Mberengi nedumazita zvichinge zvakakura kudarika zero, dimbu rinonzi dimbu chikuru-pasi kana chiverengi chiri chidiki pane dumazita. Nokumwe kutaura dimbu chikuru-pasi rinofanirwa kuva nehuhombe huri pasi pana 1 (imwe), kureva kuti dimbu iri rine huhombe huri pakati pa 1 na -1.
- Dimbu chikuru-pasi ndiro rinonzi proper fraction kuEnglish.
- Dimbu rinonzi dimbu chikuru-musoro kana mberengi iriyo yakakura pane dumazita.
- Dimbu chikuru-musoro ndiro rinonzi improper fraction kuEnglish.
Dimbu rakavhengana
Dimbu rakavhengana inowanikwa panowedzaniswa nhamba izere nedimbu chikuru-pasi; apa nhamba izere inenge isiri zero. Somuenzaniso kana kuchitaurwa makeke maviri pamwe nehafu yekeke inonyorwa ichinzi .
- Dimbu rakavhengana ndiro rinonzi mixed fraction kuEnglish
Dimbu chikuru-musoro imwe nzira yokunyora nhamba mhumburu ichiwedzaniswa nedimbu. Dimbu rakavhengana rinokwanisa kushandurwa kuva dimbu chikuru-musoro nenzira inotevera.
- Nyora dimbu rakavhengana iri sesvomhu .
- Shandura nhamba izere ive dimbu chikuru-musoro rine dumazita chakafanana nechikamu chine dimbu njee, .
- Wedzanisa madimbu maviri iwaya. Svomho inowanikwa ipapa inenge iri dimbu chikuru-musoro. Pamuenzaniso wapiwa, .
Zvinogonanwo kuti dimbu chikuru-musoro rishandurwe kuva dimbu rakavhengana nenzira inotevera:
- Chikangani (pasina musarirwa) ndicho chinova chikamu chine nhamba izere padimbu rakavhengana. Musarirwa ndiye anova mberengi pachikamu chine dimbu njee. Pamuenzaniso , 2 ndiye nhamba izere, 3 ndiye chiverengi pachikamu chine dimbu.
- Dumazita idzva rakaenzana nedumazita redimbu chikuru-musoro. Pamuenzaniso dumazita ndi 4. Saka .
Dimbu rakavhenga rinogona kuva nhamba pfocho (negative number in English), sezvizvi , zvichibva zvaenzana sezvizvi .
Zvokucherechedza
- Chirikunzi musarirwa pano ndicho chinonzi remainder kuEnglish.
- Chiri kunzi Chikangani pano ndicho chinonzi quotient kuEnglish. Shoko rokuti quotient rinoreva how many times.
Dimbu paMuravanegumi[chinja | edit source]
Shoko rokuti dimbu reMuravanegumi (decimal fraction) rinoreva dimbu rine dumazita rakanyorwa ari gumi ari kuradanurwa nedanho rakakodzera. Dimbu reMuravanegumi rinopangidzwa kuchinyorwa koma kuruboshwe kwemberengi; kana zvadai dumazita rinenge risisanyorwe. Ana zero vanotsvetwa pakati pekoma nemberengi kana zvakakodzera kuti nhamba dzemberengi dzigonyorwa panzvimbo inodoma hukuru hwevara racho sezvakakodzera.
Ngatitarisei somuenzaniso zvidimbu zvinotevera: 8/10, 83/100, 83/1000, and 8/10000; kana zvoshandurwa kupinda paMuravanegumi zvinonyorwa sezvizvi: 0.8, 0.83, 0.083, and 0.0008.


text:
Nhengo dzesikarudzi
Muchidzidzo Chezvipenyu (Biology) nhengo dzesikarudzi (reproductive organs) inhengo dzevanhu varume nevakadzi dzine chokuita nekuzvarwa kwevana. Nhengo idzi dzinosanganisira dzinoonekwa nokunze neidzo dzisingaonekwe nokunze.
Nhengo yechikadzi inoonekwa nekunze inonzi mbutu. Mukati mune nhengo dzinosanganisira: chibereko; makandiro; mukana; nemachubhu anofamba nemazai emukadzi.
Nhengo dzemurume dzesikarudzi dzinosanganisira mboro nemachende - rimwe richinzi jende. Mukati mune machubhu anofamba neuronyo hunova hunotakura mbeu yemurume.


text:
VECHIDUKU VANOBVUNZA KUTI
Tinofanira Kurambana Here?—Chikamu 1
Dzimwe nguva zvakanaka kuti murambane. Chimbofunga zvakaitika kuna Jill. Anoti, “Pakutanga zvaindifadza kuziva kuti mukomana wangu aigara achinetseka kuti ndinenge ndiri kupi, ndiri kuitei uye ndinaani. Asi izvi zvakasvika pakuti akanga asingadi kuti ndipedze nguva nomumwe munhu asiri iye. Aitondiitira shanje pandaipedza nguva ndiine mhuri yedu—zvikurukuru ndiina baba vangu. Pandakamuramba, ndakanzwa ndarerukirwa zvikuru!”
Zvakada kufanana nezvakaitikawo kuna Sarah. Akatanga kucherechedza kuti John, mumwe mukomana waaifambidzana naye aitsvinya, ainyanya kurayira, uye akanga asina unhu. Sarah anoyeuka kuti, “Pane imwe nguva akanonoka kuuya kuzonditora kumba kwedu nemaawa matatu! Amai vangu pavakavhura dhoo haana kutaura navo, uye akabva angoti: ‘Hande. Tanonoka.’ Panzvimbo pokuti ati ‘Ndanonoka’ akati ‘Tanonoka.’ Aifanira kunge akakumbira ruregerero kana kuti kutsanangura kuti sei akanga anonoka. Chinhu chikuru ndechokuti aifanira kuremekedza amai vangu!”
Asi hazvirevi hazvo kuti kana munhu akangokanganisa kamwe chete mobva matogumisa kuti hapana kuri kuenda rudo rwedu. (Pisarema 130:3) Asi Sarah akazosarudza kumuramba nemhaka yekuti akaona kuti zvakaitwa naJohn ndiwo akanga achitori magariro ake.
Sezvakaonekwa naJill naSarah, zvakadini kana ukaona kuti munhu wauri kufambidzana naye haana kukodzera kuti uzoroorana naye? Kana zvakadaro, usamanikidza zvinhu zvinenge zvisingaiti! Kunyange zvazvo zvakaoma kuzviita, zvingava zvakanaka kuti murambane. Zvirevo 22:3 inoti: “Munhu ane njere anoona dambudziko ovanda.”
Chokwadi, kurambana kungasava nyore. Asi kana maroorana muchagara mose kweupenyu hwose. Zviri nani kurwadziwa kwenguva pfupi pane kuzozvidemba kwoupenyu hwose!


text:
Libya
Libya inyika iri kumaodzanyemba kweAfrica. Nyika yeLibya yakakombwa negungwa Mediterranean riri kumaodzanyemba, Egypt iri kumabvazuva, Sudan iri kumabvazuva kwadziva kuchambembe, Chad neNiger dziri kuchamhembe, uye Algeria neTunisia dziri kumadokero. Nyika yeLibya ndiyo yegumi nenomwe pahukuru kwenharaunda; Libya ine nharaunda yakakura mamiriyoni 1.8 eskweya rekiromita.
Gutaguru reLibya rinonzi Tripoli rine hugari hwevanhu mamiriyoni 1.7 nyika yese ine hugari hwevanhu mamiriyoni 6.4 chete. Pahupfumi hwemandayebwe Libya ndiyo yegumi (10th) pahupfumi hunozivikanwa, uye ndiyo yegumi nenomwe pakuburitsa mafutarubwe.


text:
Muravanegumi
Muchidzidzo masvomhu, muravanegumi (decimal system in English) zvinoreva tsika inotevedzwa yokuverenga nokunyora nhamba kuchishandiswa gumi sehwaro hwekuverenga nhamba. Patsika iyi panoshandiswa mavara gumi anoti: 0,1,2,3,4,5,6,7,8,9 kuratidza huwandu chero hupi hunoverengeka. Apa nhamba dzinenge dzakarongwa nenzira yokuti dzinokwanisa kufananidzwa negumi kana kuti nezvitsama zvegumi. Pamaverengero anoitwa nhamba paChiShona tinoona nhamba dzakarongwa sezvizvi:
- Pamawoko edu maviri tinokwanisa kuverenga kusvika pana gumi. Zvichienda mberi tinenge towumba nhamba zvichibva pana gumi. Nhamba inotevera gumi (10) inodanwa kunzi gumi nerimwe (11), kwouya gumi nembiri (12), gumi nenhatu (13), gumi nemana (14), zvichingodaro.
- Zvimwechetezvo tikaverenga minwe yemawoko kaviri tinosvika pana makumi maviri (20). Zvadaro kunenge kwotevera, makumi maviri nerimwe (21), makumi maviri nembiri (22), makumi maviri nenhatu, zvichingoenda zvakadaro.
- Tikaramba tichienda tinosvika pamakumi gumi anodanwa kunzi zana.
- Tsama remakumi zana rinonzi chiuru, zvichingodaro.
Saka pano taona kuti gumi ndihwo hwaro hunoshandiswa pakuwumba tsika yatinoshandisa kuverenga nokunyora nhamba. Tsika iyi yokuverenga negumi inoshandiswa munyika dzose Pasirose asi haiziri iyo yoga tsika inoshandiswa kuverenga nhamba. Kare-kare vagari veBabylon vaishandisa makumi matanhatu sehwaro pakuverenga nhamba. Pari nhasi macomputer anoshandisa tsika yemuravanembiri (binary system) inova inotora nhamba dzinoti 0 na 1 dzoga.
Contents
Kupiwa kwezita[chinja | edit source]
Shoko reEnglish rokuti decimal rinoreva kuti Pertaining to tens or proceeding in tens. Apa ndipo paturikirwa kuti kuChiShona kunzi kuravanegumi nokuti marongerwo enhamba kana dzichiverengwa dzinotevedza gumi nezvitsama zvegumi.
Nokumwe kutaura tsika inoshandiswa pamuravanegumi ingadzi rugumidzira, kana toshandura kuEnglish zvoreva kuti – ‘’following tens or by way of ten’’.
Manyorerwo eNhamba[chinja | edit source]
Pamuravanegumi nhamba dzinonyorwa kuchishandiswa mavara gumi akasiyana anoti: 0, 1,2,3,4,5,6,7,8,9. Panotangwa kuverengwa nhamba mavara aya anodanwa akatevedzana saizvozvi. Mushure ma 9 hakuchina rimwe vara rakasiyana. Panhamba inotevera panowedzerwa chimwe chinzvimbo mavara otanga kuchidzokorora. Saka panhamba inotevera 9 panonyorwa pachitsvetwa 1 achiteverwa na 0 kuti pave nenhamba inonzi 10.
Tsika yokuronga nhamba muzvinzvimbo zvakasiyana tichaidana kuti tsika yezvinzvimbo zvenhamba - positional numeral system. Tsika iyi inopa vara huhombe hwakasiyana zvichienderana nokuti vara ratsvetwa pachinzvimbo chipi. Kana vara 1 riri panzvimbo yokutanga anomirira huwandu hwechinhu chimwe. Kana vara 1 riri pachinzvimbo chechipiri anomirira huwandu hwezvinhu gumi, apa nzvimbo yokutanga inenge yakanyorwa vara 0. Panokwidzwa nhamba kamwe nzvimbo yokutanga kuruboshwe inoshandurwa kuenda pana 1 kuti nhamba ichiva 11; izvi zvoreva kuti pava negumi nerimwe.
Huhombe wenzvimbo paMuravanegumi[chinja | edit source]
Zvinzvimbo zviri paMuravanegumi zvinomirira huhombe hwakasiyana; hazvinei kuti vara riri pazvinzvimbo izvi ringange riri rakafanana. Huhombe uhwu hunotaridzwa nemuradanuro wa 10 nepawa rinokura zvichienda kuruboshwe. Somuenzaniso kana nhamba 3523 ichipenengurwa inonyorwa sezvizvi:
- .
Izvi zvinoreva kuti 3 ari panzvimbo yekutanga kurudyi anomirira huwandu hwechinhu chimwe. Mumwe 3 ari pachinzvimbo chechina kubva kurudyi anomirira huwandu hwezviuru zvitatu.
Nzvimbo dzenhamba idzi dzinopiwa mazita adzo sezvizvi:
- 101 inonzi Makumi, Tens ku English.
- 102 inonzi Mazana, Hundreds ku English.
- 103 inonzi Zviuru, Thousands ku English.
- 104 inonzi Makumi reZviuru, Ten Thousands ku English.
- 105 inonzi Zana reZviuru, Hundred Thousands ku English.
- 106 inonzi Miliyoni, Million ku English.
- 107 inonzi Makumi eMiliyoni, Tens of Millions ku English.
- 108 inonzi Mazana eMiliyoni, Million ku English.
Zvakafanira kuti tinoensane kuti marongerwo akaitwa mapawa agumi pamusoro, kana onyorwa senhamba anenge akarongeka achibva kurudyi kuenda kuruboshwe. Shoko rokuti zvibodzi rashaniswa kuturikira units rinobva kuchiKorekore; chibodzi rinoreva chimwe (1), pakuwanda konzi zvibodzi.
Tichitarisa chero ipi tsika inoshandisa hwaro -b, tinoona ine mavara ane huwandu b, uye nhamba
(Zvakakosha tionesane kuti anomirira kutevedzana pamarongerwo emavara, kwete rutsamo)
Dimbu paMuravanegumi[chinja | edit source]
Shoko rokuti dimbu reMuravanegumi (decimal fraction) rinoreva dimbu rine dumazita rinonyorwa ari gumi ari kuradanurwa nepawa rakakodzera. Dimbu reMuravanegumi rinopangidzwa kuchinyorwa koma kuruboshwe kwemberengi; kana zvadai dumazita rinenge risisanyorwe. Ana zero vanotsvetwa pakati pekoma nemberengi kana zvakakodzera kuti nhamba dzemberengi (numerator) dzigonyorwa panzvimbo yakakodzera.
Ngatitarisei somuenzaniso zvidimbu zvinotevera: 8/10, 83/100, 83/1000, and 8/10000; kana zvoshandurwa kupinda paMuravanegumi zvinonyorwa sezvizvi: 0.8, 0.83, 0.083, and 0.0008.
Mazita ezvidimbu paMuravanegumi[chinja | edit source]
Nhamba dziri kurudyi kwapoyindi paMuravanegumi dzinopihwawo mazita sezvizvi:
- 10-2 kana 1/100 inonzi Chezana, Hundredths ku English.
- 10-3 kana 1/1,000 inonzi chechiuru, Thousandths ku English.
- 10-4 kana 1/10,000 inonzi chegumi rechiuru, Ten Thousandths ku English.
- 10-5 kana 1/100,000 inonzi Chezana rechiuru, Hundred Thousandths ku English.
- 10-6 kana 1/1,000,000 inonzi cheMiliyoni, Millionth ku English.


text:
Reunion.com > Ebelin Rivera - Vanette Roberts > Hussain Rizvi - Sundal Rizvi
Classmates from Hussain Rizvi to Sundal Rizvi
Hussain Rizvi Iffat Rizvi Iftikhar Rizvi Ijaz Rizvi Iktidar Rizvi Imran Rizvi Inam Rizvi Iqbal Rizvi Iram Rizvi Irfan Rizvi Irtiza Rizvi Ishaq Rizvi Ishrat Rizvi Ismat Rizvi Jafar Rizvi Jafer Rizvi Jaffer Rizvi Jamal Rizvi Javed Rizvi Jawad Rizvi Jeffrey Rizvi Jehangir Rizvi Jim Rizvi Joanne Rizvi John Rizvi Kaiser Rizvi Kamal Rizvi Kamran Rizvi Kaneez Rizvi Kaniz Rizvi Karen Rizvi Karla Rizvi Kashan Rizvi Kashif Rizvi Kazi Rizvi Kazim Rizvi Khalid Rizvi Khalil Rizvi Khawar Rizvi Khurram Rizvi Khursheed Rizvi Kim Rizvi Kiran Rizvi Kishwar Rizvi Kulsoom Rizvi Laila Rizvi Lilly Rizvi Lori Rizvi Lubna Rizvi Madiha Rizvi Maha Rizvi Maheen Rizvi Mahjabeen Rizvi Mahnaz Rizvi Majid Rizvi Maliha Rizvi Mansoor Rizvi Manzar Rizvi Mariam Rizvi Mary Rizvi Maryam Rizvi Mashall Rizvi Masood Rizvi Masooma Rizvi Mazhar Rizvi Mehdi Rizvi Mehwish Rizvi Melissa Rizvi Mohamed Rizvi Mohammad Rizvi Mohammed Rizvi Mohsin Rizvi Mona Rizvi Moniba Rizvi Muhammad Rizvi Muhammed Rizvi Mujahid Rizvi Mumtaz Rizvi Munawar Rizvi Munazza Rizvi Munir Rizvi Muntazir Rizvi Murtaza Rizvi Murtuza Rizvi Musarrat Rizvi Mussarat Rizvi Mustafa Rizvi Mutahir Rizvi Nabeel Rizvi Nadeem Rizvi Nadia Rizvi Naeem Rizvi Naheed Rizvi Nahid Rizvi Naila Rizvi Najma Rizvi Nargis Rizvi Narjis Rizvi Naseem Rizvi Naseer Rizvi Nasir Rizvi Nasreen Rizvi Naureen Rizvi Naveed Rizvi Navin Rizvi Naz Rizvi Nazar Rizvi Nazia Rizvi Nazish Rizvi Nick Rizvi Nida Rizvi Nigar Rizvi Nighat Rizvi Nisa Rizvi Nishat Rizvi Noman Rizvi Noor Rizvi Noreen Rizvi Novaira Rizvi Nudrat Rizvi Nuzhat Rizvi Omar Rizvi Omm-e-amon Rizvi Patricia Rizvi Qaiser Rizvi Qamar Rizvi Qasim Rizvi Qudsia Rizvi Rabab Rizvi Rabia Rizvi Rabiya Rizvi Rahat Rizvi Rais Rizvi Ramsha Rizvi Rana Rizvi Rashid Rizvi Raza Rizvi Razia Rizvi Rebecca Rizvi Rehan Rizvi Rehana Rizvi Reshma Rizvi Riaz Rizvi Rida Rizvi Rifat Rizvi Riffat Rizvi Rizwan Rizvi Roopa Rizvi Rubab Rizvi Rubina Rizvi Ruby Rizvi Rukaya Rizvi Rukhsana Rizvi Rukshinda Rizvi Ruqia Rizvi Saad Rizvi Saadia Rizvi Saba Rizvi Sabiha Rizvi Sabika Rizvi Sabra Rizvi Sadaf Rizvi Sadia Rizvi Sadiq Rizvi Saeed Rizvi Safia Rizvi Sahar Rizvi Saher Rizvi Saif Rizvi Saima Rizvi Saira Rizvi Saiyed Rizvi Saiyid Rizvi Saj Rizvi Sajjad Rizvi Sakina Rizvi Sal Rizvi Saleem Rizvi Saleha Rizvi Salim Rizvi Salina Rizvi Salma Rizvi Salman Rizvi Salme Rizvi Sam Rizvi Samana Rizvi Samed Rizvi Sameena Rizvi Sameera Rizvi Sami Rizvi Samina Rizvi Sana Rizvi Sanam Rizvi Sara Rizvi Sarah Rizvi Sardar Rizvi Sarmad Rizvi Sarwat Rizvi Sayed Rizvi Sayeda Rizvi Seema Rizvi Sehrish Rizvi Shaan Rizvi Shabana Rizvi Shabbir Rizvi Shabih Rizvi Shabista Rizvi Shafqat Rizvi Shah Rizvi Shahana Rizvi Shaheda Rizvi Shaheen Rizvi Shahid Rizvi Shahida Rizvi Shahina Rizvi Shahnaz Rizvi Shahryar Rizvi Shahzad Rizvi Shaista Rizvi Shakeel Rizvi Shakir Rizvi Shama Rizvi Shamim Rizvi Shams Rizvi Shan Rizvi Shannon Rizvi Sharaf Rizvi Shareen Rizvi Shariq Rizvi Sharjeel Rizvi Sharmeen Rizvi Shaukat Rizvi Shayan Rizvi Shazia Rizvi Sheba Rizvi Sheeza Rizvi Shehla Rizvi Shiraz Rizvi Shumaila Rizvi Sibtain Rizvi Sikander Rizvi Siraj Rizvi Sohail Rizvi Sophia Rizvi Sukaina Rizvi Sultana Rizvi Sumaira Rizvi Sumera Rizvi Sumira Rizvi Sundal Rizvi


text:
Waidakarira here kuverenga zvijijo izvi mu %%?
Hina
Haiwa
Mabhuku no Mabhurushura kuitira Kujija Bhaibheri
Jija bhaibheri shwiro ngo shwiro no besero ro mabhuku no mabhurushura aya anokhopeka.
'Psakanyi Rugarisiko no Kuhuteveja’—1Ped. 3:11
Rambanyi Mecipsaka Urungami hwa Jehovha!—Mat. 6:33
Vakafa Vangazoraramazve Kamare Here?
Ndiani Ari Kuita Zvinoda Jehovha Nyamasi Uno?
Munorivona Kudini Bhaibheri?
Kutambujika Kucazombopera Hako Here?
Ngo Yapi Khiya Kuitira Upenyu hwo Mbhuri Hunodakajisa?
Ndiani Kamare ari Kutonga Nyika?
Munovona Kudini ngo Kumbeji?
Urongwa hwo Gungano ro 2014
Bhuku Rangu ro Ndhorondho jo Bhaibheri
Kunasirihwazve kwakaithwa ko mabhuku o mu iterneti akungathuki kwawanika mumakhopi akadhindhwa.
© 2014 Watch Tower Bible and Tract Society of Pennsylvania.
|


text:
HARARE — Vakasanobata chinzvimbo chachipangamazano panyaya dzevanorarama nehurema kumutungamiriri wenyika, VaTimothy Stamps, vanoti hurumende iri kuedza napose painogona napo kupa mukana kuvanhu vanorarama nehurema kuti vaiti zvese zvavanoda kuti vararame zvakanaka.
Vachitaura nevatori venhau maererano nezvehurongwa hwezviratidzwa zvevanorarama nehurema kana National Disability Expo uho huchaitwa muHarare mwedzi unouya, VaStamps vati vanhu vanorarama nehurema vanokwanisa chose kurarama zvakanaka kana kuzviriritira kana vakapihwa mukana nekodzodzero dzavo.
Vati pasi rese rizere nevanhu vanorarama nehurema vakabudirira chose mushure mekupihwa mukana nerutsigiro mumabasa mumabasa avo.
Vati chinangwa chezviratidzwa izvi zviri kurongwa nemahofisi emutungamiriri wenyika pamwe neUNICEF ndechekuratidza veruzhinji kuti vanorarama nehurema kuti vanokwanisawo kuita zvinoita vasina hurema kana vakapihwa mukana.
VaGift Mabhaudhi Junior avo vanorarama nehurema uye vari mukomiti iri kuronga zviratidzwa izvi vanoti vanorarama nehurema vachange vachiratidzira zvigadzirwa zvavo pamwe nekutaura zvavanokwanisa kuita.
VaMabhaudhi vashorawo vedzi svondo vachiti vanofanira kusiya nekatsika kavo kekuona sekuti vanorarama nehurema vanenge vachida kupodzwa hurema kana vachinge vaenda kusvondo.
Mufundisi wesvondo yeFull Life Faith Chapel Prophetic Super Glory Ministries, Va Godknows Madanyaya, vati hazvina kunaka kuti vedzisvondo vatarisire vanorarama nehurema pas. Vati vanofanira kuvaremekedza sezvo Mwari vane chinangwa chavakavasikira.
Mukuru weCentre for Disability and Development, VaMasimba Kuchera, vati chirongwa chehurumende chakanaka chose uye vakurudzira vanorarama nehurema nevedzisvondo kuti vataurirane uye kuti varemekedzane mudzisvondo pamwe nemukurarama zuva nezuva.
Gore rapfuura Zimbabwe yakabvuma kuteedza chisungo cheUnited Nations chekuremekedza kodzero dzevanhu vanorarama nehurema cheUN Convention on the Rights of People Living with Disabilities


text:
Nzenda
Muchidzidzo chePimanyika, nzenda (dimensions) rinoreva nhamba shomane (minimum) yezviringani inokwana kudoma pane chimiso munzvimbo iri kutaurwa nezvayo.
- Mutsetse une nzenda imwe (1), hurefu chete nokuti nhambwe imwe (1) yehurefu inokwana kudoma pane chimiso chiri pamutsetse.
- Chiumbwa chiri pauso hwakati sandarara (plane) chine nzenda mbiri (2), hwasha nehurefu. Panodiwa mipimo miviri kutsangudza kukura kwakaita mhando yechiumbwa - hwasha, nehurefu.
- Chiumbwa chine mumhu chinonzi chine nzenda nhatu (3); hwasha, hurefu, nehudzamu. Hatikwanise kutsangudza kukura kwakaita mhando yechiumbwa ichi tisina kupa mipimo mitatu iri yose - hwasha, hurefu nehudzamu .
Shoko iri rinotoredzera pane rokuti kuenda. Saka 3-dimensiional shape unokwanisa kuenda uchitevedza mupimo wehwasha, hurefu, nehudzamu - nzenda nhatu.


text:
Pawa
Muchidzidzo fundoyetsimba, Pawa (Power) izwi rinodudzira kuitwa kwebasa paumwe hwechiyero chenguva. Pawa inopimwa nechiyero chinonzi Watt kana kuti (Joules/Second). Kana takatarisa mwenje wegetsi yakanyorwa kunzi 100Watts umwe 50Watts, kureva kuti mwenje wokutanga unoshandisa simba remagetsi rakapwetwa kaviri zvichienzaniswa nemwenje wechipiri. Uye tikatora varume vaviri wokutanga asenga masaga 50 echibage pama hour 4, wepiri akasenga masaga echibage 50 pamaawa 6 - wekutanga anenge ashanda nepawa rakakura pane wepiri.
Kushandurwa kwesimba kunogona kushandiswa kuita basa saka pawa inogonawo kurehwa sehuyero hwemudida (rate) wekuita basa. Basa rakafanana rinogona kuitwa nemunhu anokwira masitepusi akatakura saga rehupfu zvisinei kuti amhanya kana kuti afamba here, asi pawa yakawandiswa inoshandiswa pakumhanya nekuti basa racho rinoitwa munguva ishoma kupfura kana munhu wacho akamhanya.
Chiyero[chinja | edit source]
Nzenda (dimension) yepawa isimba kugova pana nguva. Chiyerwo muSI iWatt, yakatsazana neJoule rimwe pasekondi. Zvimwewo zviyero zvepawa zvinosanganisirawo masimbabhiza (horsepower), mafoot-pounds pamineti, nemakarori (calorie) paawa anoshandiswa munezvekudya. Simbabhiza rimwe rakaenzana nema33 000 foot-pounds pamineti zvakaenzanawo nemawatt 746.
Pawa mumaSisitemu eChimakanika[chinja | edit source]
Pawa mumasisitemu echimakanika (mechanical systems) isanganisiro yemafosi nehusuduruka. Chikuru, pawa maunga mhande efosi inoshanda pachinhu nemuchacha hwechinhu ichocho, kana kuti maunga mhande etoki (torque) pachiro chakaoma (rigid body) negonya muchacha (angular velocity) hwechiro ichocho.
Pawa mumakanika inokwanisawo kutsanangurwa setoredzero yebasa munguva (time derivative of work). Muzvemamakanika (mechanics), basa rinoitwa ne fosi F pachiro chinenge chichifamba munzira yakakombwa (curved path) C inopihwa neindegira pamutsetse (line integral):
panova x iri nzira C ne v uri muchacha munzira iyi. Toredzero munguva yetsazaniso yebasa inopa pawa panguva imwe se:
Mumasisitemu anoziririka, pawa huunga mhande hwetoki t negonya muchacha w,
panova w inoyerwa muma redhieni pasekondi.
Pawa muMagetsi[chinja | edit source]
Pawa yemagetsi inopihwa kune michina kana chinhu chinoshanda nemagetsi pane nguva imwe chete inowanikwa netsazaniso inoti
pachiva ne
- P(t) sepawa panguva imwe chete inoyerwa mumaWatts (Joules/Second),
- I(t) rufuvha rwemagetsi (Current) runoyerwa nemaAmperes,
- V(t) sebasa paumwe hwechaji (Voltage) rinoyerwa nemaVolts.
Kana kamuchina kanenge kachishandiswa kari rizisita (resistor) inenge ine resho yebasa paumwe hwechaji kunerufuvha isingachinje, zvinotevera kuti:
pane


text:
WASHINGTON DC
— Hurumende inoti panofanirwa kutorwa matanho akasimba zvikuru mukupedza mabasa evanhu vanobata madzimai nevanasikana chibharo.
Vachitaura pakuparurwa kwechirongwa chekupedza kubhinywa kwevanhukadzi munyika, mutevedzeri wemutungamiri wenyika, Amai Joice Mujuru, vati kubatwa chibharo kwevanhukadzi kunofanirwa kupera zvachose, uye hurumende inofanirwa kutora matanho anopedza dambudziko iri.
Amai Mujuru vatiwo kumwe kubhinywa kwemadzimai kuri kuitwa mudzimba, kuburikidza nekumanikadza vanhukadzi kuti varoorwe.
Vachitaurawo pagungano iri, gurukota rezvemadzimai, Muzvare Oppah Muchinguri, vatiwo Zimbabwe inofanirwa kushandisa bumbiro idzva remitemo yenyika mukurwisa dambudziko rekubatwa kwevanhukadzi chibharo.
Vachitaurawo pachiitiko ichi, mumiriri wesangano reUNFPA muZimbabwe, Dr Basile Tambashe, vazivisa kuti sangano ravo riri mushishi rekutenga michina ichaiswa pachipatara cheHarare kuti igobatsira mapurisa mukuferefeta kwavo munyaya dzekubhinywa dzavanenge vachitevera.
Madzimai pamwe nevanasikana vachiri kuyaruka vanodarika zviuru gumi vanonzi vakabhinywa pakati pegore ra2012 nechikamu chekutanga chegore rino ra 2014.
Vanorwira kodzero dzemadzimai uye vari mumiriri weHarare West muparamende, Muzvare Jessie Majome, vati zvakakosha zvikuru kuti hurumende iparure zvirongwa zvakadai, asi panofanirwa kuonekwa kuti zvirongwa izvi zvateverwa nezviito.
Muzvare Majome vati hurumende ndiyo ine masimba ekutorera matanho vanenge vapara mhosva kuburikidza nekuisa mitongo yakasimba, uye kuti pave nezvinodiwa nemapurisa mukuferefeta nyaya dzekubhinywa kwevanhukadzi
Sachigaro wesangano revanhurume rePadare/Enkudleni, VaJonah Gokova, vatiwo zvakakoshawo zvikuru kuti vanhurume vange vachipinzwawo muzvirongwa zvakadai senzira yekuvadzidzisa nezvekuipa kwekubhinya vanhukadzi.
Vakurudzirawo kuti pave nedzidziso yakasimba kune veruzhinji, pamwe nevehukama, avo vanonyanyonongedzwa panyaya dzekushungurudzwa kwevanasikana.
Hurukuro naVaJonah Gokovah pamwe naMuzvare Jessie Majome


text:
WASHINGTON
—
Bato reMDC-T inotungamirwa naVaMorgan Tsvangirai neChitatu rakaita musangano wakakosha weStanding Committee kuti rizeye zviri kunetsa mubato uye munyika.
Bato iri rataurawo nenyaya dzemaitirwo achaitwa sarudzo dzekongiresi yebato iri, uye rinoti zvigaro zvose zvichakwikwidzwa.
Bato iri rinoti richatsvaga sangano rakazvimirira kuitira kuti rifambise sarudzo dzacho. MDC-T yakabuda pachena kuti ichaita kongiresi yechimbi chimbi muna Gumiguru.
Izvi zvakaitirwa kuti zvigadzirise makakatanwa ari mubato iri zvichitevera kuchekana hukama kwakaitika pakati pevari kutsigira VaTsvangirai nevari kutsigira vakadzingwa mubato semunyori mukuru webato, VaTendai Biti.
Zvarongwa ne Standing Committee zvichaturwa ku National Executive, iyo inozosvitsawo nyaya iyi kudare repamusoro soro rebato re National Council.
Kana izvi zvikatambirwa ne National Council, ndiyo nzira inenge yoshandiswa pakuronga zvose nekuitwa kwekongiresi.
Mutauriri webato, VaDouglas Mwonzora, vanoti vari kunetsakawo nekumira kwakaita zvinhu munyika.
Hurukuro naVaDouglas Mwonzora


text:
MUKADZI wekuHighfield, muHarare, ane mimba yaanoti yasvitsa makore mana isati yasunungukwa apo iye ari kungoramba achikurirwa kusvika pakuti zidumbu raave naro rave kumushaisa rugare, nekumutyisa.
Mudzimai ava nemakore mana achipfeka mbatya dzemateneti uyu anofungidzirwa kuti akagadzirwa nemishonga, sezvo mukadzi achitarisirwa kusununguka mukati menguva iri pasi kana kungodarika zvishoma mwedzi mipfumbamwe kubva paanobata mimba.
Portia Tapfumanei (35), uyo anogara panhamba 6611 kuZororo, kuWestern Triangle, haana zororo sezvo kubva mugore ra2010 kusvika pari zvino ari kungosunda dumbu raasiri kuziva kuti mukati maro munei.
Tarisiro yake yaiva yekuzosununguka mwana, asi handizvo nekuti kwava nemakore mana dumbu richingokura.
Anoti dumbu iri haazive kuti rine mwana here kana kuti kwete sezvo riri kuramba richikura kusvika pakumutadzisa kufamba zvakanaka.
“Pakutanga ndakafunga kuti pamuviri sezvo ndainge ndamira kutevera. Ndakazoona nekufamba kwenguva kuti mimba yacho haisvike pakusunungukwa.
“Ndakamboenda kuchipatara kuti ndinonyoresa nhumbu yacho ndikanzi nditange ndaenda kunyanzvi dzemachiremba uko ndakatadza kuenda nekuda kwekushaya mari,” akadaro Tapfumanei.
Mudzimai uyu aiva akaroorwa naWellington Jambwa (36), uyo waanoti akazomusiya nekuda kwemimba isingazvarwe iyi.
“Pakutanga dumbu iri raitamba-tamba mukati semune mwana asi iye zvino rakarega, munongorira chete. Murume wangu akandidzinga achiti zvamunetsa uye tine vana vaviri tose, wemakore 12 newemakore 6 okuberekwa.”
Vamwe vanoti zvichida mukadzi uyu akagadzirwa nerunyoka nemurume wake.
Mudzimai uyu anoti mudumbu make hamurwadze asi kuremerwa chete semunhu ane nhumbu.
Tapfumanei anoti akaenda kuchipatara cheParirenyatwa akatorwa X-ray yedumbu iri kukashaikwa chakaonekwa, ndokuzoenda zvakare kukiriniki yeDX iri kwaMachipisa ukozve kusina chakaonekwa.
Izvi zvave kumuita kuti asare nefungidziro yekuti akagadzirwa nemishonga zvisinei kuti haana waanonongedza mudambudziko rake iri. Chimwe chinomurwadza ndechekuti anoti hama dzake hapana anoda kumubatsira kana kunzwa nezvedambudziko rake.
“Izvozvi ndinogara happy wheels naamai vababa, Mbuya Cresencia Gambiza, avo vasingade kunzwa nezvenyaya iyi pamwe chete nevamwe,” akadaro.
Anoti baba vake, VaGeorge Lameck, vakaroora mumwe mukadzi wavanogara naye kwaMutare.
“Baba vangu vanogara kwaMutare, amai vangu vakafa uye ndakaberekwa ndiri ndoga mumba medu, handina kana anondicheuka.”
Mukadzi uyu anoti ari kuda mari inokwana US$2 000 yekuti anoongororwa nenyanzvi.
Tapfumanei ari kurarama nekutengesa zvinhu zvakasiyana mumigwagwa kwakare kuHighfield.
Vatori venhau pavakaenda kumba kunogara Tapfumanei vakarambidzwa kupinda mumba kana kutaura naambuya vake.
“Onai Portia wenyu aunza vanhu pano, musataure navo,” akadaro mumwe musikana apo Kwayedza yakasvika.
Vamwe vanhu vemunharaunda vanoti vanofungira kuti mudzimai uyu akaiswa mushonga werukwa kana kuti runyoka nemurume wake uyo akamboenda kunoshandira kuSouth Africa kwemakore maviri.
Murume wacho Jambwa, uyo ave kugara panhamba 5175 New Canaan, kwekare kuHighfield, anoti ndiye akatotizwa nemukadzi asi achimuda.
Akati: “Mukadzi uyu akasara kumba kwavo apo takaenda kunhamo yatete vake ndokubva aramba kudzoka zvachose, asi ndinomuda. Zverunyoka handina zvandinoziva nezvazvo, hamheno vanozvitaura.”
VaCharles Chikosha (54), mumwe wevari kubatsira Tapfumanei, avo vanogara panhamba 5154 muNew Canaan, vanoti mashoko ekuti mukadzi uyu akapingwa nerunyoka nemurume wake vanoanzwa.
“Zvemashoko anotaurwa hatinei nazvo, zvekuti akaiswa runyoka nemurume wake apo akadzoka kuSA. Hamheno murume wacho ndiye anoziva kana iye mudzimai wacho nemafambiro ayo aiita apo murume ainge asipo. Nyaya hombe tinoda kuti abatsirwe – nemari namachiremba echirungu, maporofita kana nena’nga,” vakadaro.
Vakakurudzira Tapfumanei kuti abatane nemurume wake nedzimwe hama kuti akwanise kurapiswa, vosiyana nekufingirana zvisina maturo pamwe nekukandirana nyoka mhenyu.
Vanoti matambudziko akadai anogona kuwanikwa apo munhu anenge aiswa runyoka, kusungwa nemishonga kana kuroiwa.
Mai Constance Guyo (47) vekuNew Canaan kwakare, vanoti vakazvipira kubatsira mudzimai uyu.
“Ndakazvipira kufamba naamai ava kunyange kupi zvako vachinorapwa. Amai ava vakamboenda kuJohane Masowe weChishanu vakanonzi vareurure pasina chavaiziva uye kusvika nanhasi vanongoshungurudzwa nedambudziko,” vakadaro.
Kune vanoda kubatsira mudzimai uyu vanogona kuridza nhare panhamba dzinoti 0773 991 083 votaura naVaChikosha, kana dzinoti 0772 450 814 votaura naConstance Guyo kana kutaura nemurume wacho, Jambwa panhamba dzinoti 0775 405 139.


text:
MWAKA wekutengeswa kwefodya uchaguma svondo rino nemusi weChishanu (27 Chikumi), unova wakakurumidza kupera zvikuru kana zvichienzaniswa negore rakapera.
Zvakadaro, kusvika musi weChishanu svondo rakapera, fodya yaiva yatengeswa yaikwana makgs 194 miriyoni ichikosha US$619 miriyoni. Panguva imwe chete iyi mwaka wapera, kwaiva kwatengeswa makgs 147 miriyoni aikosha US$543 miriyoni.
Mukuru wesangano reTobacco Industry Marketing Board (TIMB), Dr Andrew Matibiri, vakazivisa nezvekuguma kwemwaka wekutengesa uyu svondo rapera.
“Mwaka wedu wefodya wa2014 uchaguma nemusi wa27 Chikumi apo misika yedu mitatu inosanganisira Boka Tobacco Auction Floors (BTF), Premier Tobacco Floors (PTF), neTobacco Sales Floor (TSF) ichapedzisa kutenga fodya kubva kuvarimi,” vakadaro.
Vanoti mwaka wekutengeswa kwefodya uyu wakurumidza kupera zvikuru nekuda kwefodya shoma yave kuunzwa nevarimi kumisika.
“Yambirio yedu huru kuvarimi ndeyekuti vaunze fodya yavo yekugumisira nemusi weChishanu iyo inozotengeswa neChishanu chinotevera tobva tavhara misika yedu asi kutengeswa kwefodya kwekutsvaira misika yedu, mop up sale, kuchazoitwa nemusi weChipiri, Chikunguru 15, nekudaro tinoda kuti varimi vedu vanzwisise nyaya iyi zvizere,” vakadaro.


text:
Ungada here kuverenga nyaya ino mumutauro we%%?
Hongu
Kwete
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Hongu
Kwete
22 Zvino mutambo wemakeke asina kuviriswa, wainzi Paseka,+ wakanga uchiswedera pedyo.
2 Uyewo, vapristi vakuru nevanyori vakanga vachitsvaka nzira inobudirira yokuti vamuuraye,+ nokuti vaitya vanhu.+
3 Asi Satani akapinda muna Judhasi, uya ainzi Iskariyoti, akanga ari mumwe wevane gumi nevaviri;+
4 uye akaenda, akataura nevapristi vakuru nevakuru vakuru vetemberi pamusoro penzira inobudirira yokumutengesa nayo kwavari.+
5 Ivo vakafara, vakabvuma kumupa mari yesirivha.+
6 Naizvozvo akabvuma, akatanga kutsvaka mukana wakanaka wokumutengesa kwavari pasina boka revanhu.+
7 Zvino zuva remakeke asina kuviriswa rakasvika, paifanira kubayirwa chibayiro chepaseka;+
8 uye iye akatuma Petro naJohani, achiti: “Endai munotigadzirira paseka+ kuti tidye.”
9 Ivo vakati kwaari: “Munoda kuti tinoigadzirira kupi?”
10 Iye akati kwavari:+ “Tarirai! Pamunopinda muguta muchasangana nomurume akatakura chirongo chemvura. Muteverei mumba maanopinda.+
11 Zvino muti kumuridzi wemba, ‘Mudzidzisi ati kwauri: “Imba yevaeni iri kupi mandingadyira paseka nevadzidzi vangu?”’+
12 Murume iyeye achakuratidzai imba huru yepamusoro yakashongedzerwa. Igadzirirei imomo.”+
13 Naizvozvo ivo vakaenda, vakazviwana zvakangoita sezvaakanga avataurira, vakagadzirira paseka yacho.+
14 Pakupedzisira pakasvika awa yacho, akatsenhama patafura, nevaapostora vaakanga ainavo.+
15 Zvino akati kwavari: “Ndanga ndichida kwazvo kudya paseka iyi nemi ndisati ndatambura;
16 nokuti ndinokuudzai kuti, Handizoidyizve kusvikira zvazadzika muumambo hwaMwari.”+
17 Achigamuchira kapu,+ akaonga, akati: “Itorei muipfuudze kune mumwe nomumwe pakati penyu;
18 nokuti ndinokuudzai kuti, Kubvira zvino handichanwi zvakare zvibereko zvomuzambiringa kusvikira umambo hwaMwari hwasvika.”+
19 Akatorawo chingwa,+ akaonga, akachimedura, akavapa, achiti: “Ichi chinomirira muviri wangu+ uchapiwa nokuda kwenyu.+ Rambai muchiita izvi muchindiyeuka.”+
20 Akatorawo kapu+ sezvaakanga amboita vapedza kudya kwemanheru, achiti: “Kapu iyi inomirira sungano+ itsva muropa rangu,+ ramuchadururirwa.+
21 “Asi tarirai! ruoko rwomutengesi+ wangu runeni patafura.+
22 Nokuti Mwanakomana womunhu ari kuenda maererano nezvakatarwa;+ asi kunyange zvakadaro, ane nhamo munhu iyeye anomutengesa!”+
23 Naizvozvo vakatanga kutaurirana nyaya yokuti chokwadi ndiani wavo akanga ava kuda kuita izvi.+
24 Zvisinei, pakavawo nenharo huru pakati pavo pamusoro pokuti ndiani wavo aiita somukuru pane vose.+
25 Asi iye akati kwavari: “Madzimambo emamwe marudzi anozviita madzishe paari, uye vaya vane simba pamusoro pawo vanonzi Vabatsiri.+
26 Zvisinei, imi hamufaniri kuva vakadaro.+ Asi mukuru pakati penyu ngaave somuduku pane vose,+ uye anoita somukuru souya anoshumira.+
27 Nokuti mukuru ndiani, akatsenhama patafura kana uya ari kushumira? Haasi iye akatsenhama patafura here? Asi ini ndiri pakati penyu souya ari kushumira.+
28 “Zvisinei, imi ndimi makaramba muneni+ mumiedzo yangu;+
29 uye ndinoita sungano nemi, sokuita sungano+ youmambo+ neni kwakaita Baba vangu,
30 kuti mudye+ nokunwa patafura yangu muumambo hwangu,+ mugare pazvigaro zvoumambo+ kuti mutonge madzinza ane gumi nemaviri aIsraeri.
31 “Simoni, Simoni, tarira! Satani+ akarayira kuti ave nemi akuzungurei segorosi.+
32 Asi ndakakutetererera+ kuti kutenda kwako kurege kupera; uye iwe, kana wangodzoka, simbisa+ hama dzako.”
33 Iye akabva ati kwaari: “Ishe, ndakagadzirira kuenda nemi mujeri nomurufu.”+
34 Asi iye akati: “Petro, ndinokuudza kuti, Jongwe harizoriri nhasi kusvikira waramba katatu kuti unondiziva.”+
35 Akatiwo kwavari: “Pandakakutumai+ musina chikwama nehomwe yezvokudya nehwashu, pane chamakashayiwa here?” Ivo vakati: “Aiwa!”
36 Akabva ati kwavari: “Asi zvino ane chikwama ngaachitore, uyewo ngaatore homwe yezvokudya; uye uya asina bakatwa ngaatengese nguo yake yokunze aritenge.
37 Nokuti ndinokuudzai kuti izvi zvakanyorwa zvinofanira kuitika kwandiri, zvokuti, ‘Akaverengwa pamwe chete nevasingateereri mutemo.’+ Nokuti icho chine chokuita neni chiri kuitika.”+
38 Ivo vakabva vati: “Ishe, tarirai! heano mapakatwa maviri.” Iye akati kwavari: “Iwaya akwana.”
39 Paakabuda, akaenda kuGomo reMiorivhi sezvaaigara achiita; uye vadzidzi vakamuteverawo.+
40 Vasvika panzvimbo yacho akati kwavari: “Rambai muchinyengetera, kuti murege kupinda mumuedzo.”+
41 Zvino iye akabva pavaiva akaenda kure navo kunenge kunosvika dombo rikakandwa, akapfugama, akatanga kunyengetera,
42 achiti: “Baba, kana muchida, bvisai kapu iyi kwandiri. Kunyange zvakadaro, kuda kwangu ngakurege kuitwa,+ asi kwenyu.”+
43 Ngirozi yakabva kudenga yakabva yazviratidza kwaari, ikamusimbisa.+
44 Asi achirwadziwa akaramba achinyengetera nomwoyo wose;+ uye ziya rake rakava semadonhwe eropa richidonhera pasi.+
45 Akasimuka kubva paainyengetera, akaenda kwaiva nevadzidzi, akavaona vachitsimwaira nokuda kweshungu;+
46 uye akati kwavari: “Muri kurarirei? Mukai murambe muchinyengetera, kuti murege kupinda mumuedzo.”+
47 Achiri kutaura, tarira! kwaiva neboka revanhu, uye murume ainzi Judhasi, mumwe wevane gumi nevaviri, akanga achivatungamirira;+ uye akaswedera kuna Jesu kuti amutsvode.+
48 Asi Jesu akati kwaari: “Judhasi, unotengesa Mwanakomana womunhu nokutsvoda here?”+
49 Vaya vaiva pedyo naye pavakaona zvakanga zvichizoitika, vakati: “Ishe, totema nemapakatwa here?”+
50 Mumwe wavo akatotema muranda womupristi mukuru akabvisa nzeve yake yokurudyi.+
51 Asi achipindura, Jesu akati: “Ngazvigumire ipapa.” Akabata nzeve yacho, akamuporesa.+
52 Jesu akabva ati kuvapristi vakuru nevakuru vakuru vetemberi nevarume vakuru vakanga vamuvinga ikoko: “Mauya nemapakatwa netsvimbo semuri kurwisana negororo here?+
53 Pandaiva nemi mutemberi+ zuva nezuva hamuna kunditambanudzira maoko enyu.+ Asi ino iawa yenyu+ nesimba+ rerima.”+
54 Vakabva vamusunga, vakaenda+ naye, vakapinda naye mumba momupristi mukuru;+ asi Petro akanga achitevera ari nechokure zvishoma.+
55 Pavakabatidza moto pakati pechivanze uye vakagara pamwe chete, Petro akanga agere pakati pavo.+
56 Asi mumwe mushandikadzi akamuona agere pamoto waibvira chaizvo akanyatsomutarira, akati: “Murume uyu aivawo naye.”+
57 Asi iye akaramba,+ achiti: “Iwe mukadzi, ini handimuzivi.”+
58 Pashure penguva pfupi mumwe munhu paakamuona akati: “Newewo uri mumwe wavo.” Asi Petro akati: “Iwe murume, handisi.”+
59 Zvino pashure peinenge awa, mumwe murume akatanga kuomerera kwazvo achiti: “Chokwadi murume uyuwo aiva naye; nokuti, chokwadi, iye muGarireya!”+
60 Asi Petro akati: “Iwe murume, handizivi zvauri kutaura.” Pakarepo, achiri kutaura, jongwe rakabva rarira.+
61 Zvino Ishe akatendeuka, akatarira Petro, Petro akabva ayeuka mashoko aIshe paakati kwaari: “Jongwe risati rarira nhasi uchandiramba katatu.”+
62 Uye akabuda panze, akasvimha misodzi kwazvo.+
63 Zvino varume vakanga vamusunga vakatanga kumuseka,+ vachimurova;+
64 uye pashure pokunge vamufukidza vaimubvunza, vachiti: “Profita. Ndiani akurova?”+
65 Vakataura zvimwe zvinhu zvizhinji zvokumumhura.+
66 Pakupedzisira kwaedza, ungano yevarume vakuru vevanhu, vapristi vakuru nevanyori, yakaungana,+ vakaenda naye muimba yavo yeSanihedrini, vachiti:+
67 “Kana uri iwe Kristu,+ tiudze.” Asi iye akati kwavari: “Kunyange kana ndikakuudzai, hamungambozvitendi.+
68 Zvakare, kana ndikakubvunzai, hamungambopinduri.+
69 Zvisinei, kubvira zvino Mwanakomana womunhu+ achange agere kuruoko rwaMwari+ rworudyi rune simba.”+
70 Vose vakabva vati: “Saka, uri Mwanakomana waMwari here?” Iye akati kwavari: “Imimi ndimi muri kutaura+ kuti ndini.”
71 Ivo vakati: “Tichadireizve humwe uchapupu?+ Nokuti isu tazvinzwira kubva mumuromo make.”+
© 2014 Watch Tower Bible and Tract Society of Pennsylvania.
|


text:
‘Famba Nokutenda, Kwete Nokuona’
Uto revaRoma rinosiyana nezvokukomba Jerusarema kwaranga raita. Pane chisarudzo chakaoma chinofanira kuitwa nemhuri mbiri. Vachateerera here zvakataurwa naJesu, voenda zvachose vachisiya upenyu hwavanga vakajaira? Zvavachasarudza zvinogona kureva upenyu kana rufu. Vhidhiyo ino inoratidza zvakaitika zvinotaurwa muBhaibheri izvo zvinotsigirwawo nemabhuku enyika. Kuti zvibude semaitikiro azvakaita, pane kurwisana kuripo asi chinokosha hakusi kurwisana kwacho asi zvinhu zvakasangana nevaKristu vokutanga-tanga.


text: Clement Martyn Doke (1893 - 1980) vaive mazvikokota wezvemitauro yenyika dzevatema dzemuAfrica vari mugari wenyika yeku Chamhembe kwe Afurika, nyika yeJoni. VaDoke vaive munyori mukuru wezvinyogwa zvakawanda zvinosanganisira ma Duramahwi emarudzi akawanda evatema ne Nhoroondo dzechinyakare dzemitauro yavatema vemuAfrica. Vainyora zvinyorwa zvavo zvese izvi vari mushandi weUniversity of Witwatersrand kubva mugore ra1923 kusvikira mugore ra1953. VaDoke vakava mazvikokota wemitauro yemuAfrica wokutanga kukanda pasi mavonero nenzira dzemaongororo emitauro anoenderana nemafungiro evarungu vokuEurope.


text:
HARARE— Vanhu vanotevera nhabvu yepamusoro muBritain vanoti maziso evazhinji ava kutarisa pachikwata cheLiverpool kuti chinogona kutora mukombe weBarclays Premiership gore rino.
Panguva iyo nhabvu muZimbabwe ichiri kutanga, chikwata cheLiverpool chatarisana nemukombe weBarclays Premier League mushure mekuwedzera mapoinzi iri pamusoro peChelsea kusvika pamashanu kwasara mitambo mitatu kuti nhabvu ipere.
Liverpool, iyo yakambotambirwa nechizvarwa cheZimbabwe, Bruce Grobler, yave nemaponzi makumi masere, iyo Chelsea yacho, iine mapoinzi makumi manomwe nemashanu.
Asi zvikwata zviviri izvi zviri kusangana mumutambo wakaoma mukupera kwesvondo rino apo Chelsea ichange ichishanya kuAnfield.
Kunze kwemutambo weChelsea, Liverpool ichaenda kuCrystal Palace ichizopedza iri pamusha neNewcastle asi mitambo iyi ingangoshaya basa kana Liverpool ikadambura Chelsea.
Asi murairidzi we Arsenal, Arsene Wenger, anoti Liverpool yaive ine mukana wakasimba wekutora mukombe uyu sezvo yaive isingatambe muChampions League nemuEuropa League umo maitamba zvimwe zvikwata zvayaikwikwidza nazvo.
Arsenal yacho iri pachinhanho chechina icho iri kurwira neEverton kuti ikwanise kuzokwikwidza zvekare muChampions League gore rinouya.
Arsenal, iyo ine mapoinzi makumi manomwe, iri pamusoro peEverton nepoindi imwe chete.
Manchester City ndiyo iri pachinzvimbo chechipiri nemapoinzi makumi manomwe nerimwe chete asi chikwata ichi chichiri nemitambo miviri yachisati chatamba kusanganisiramutambo neWest Bromwich Albion weMuvhuro manheru.
Asi chikwata chinoteverwa nechaunga cheManchester United, icho chine mukombe uyu, chasara zvikuru mushure mekurohwa neEverton 2-0 zvekuti chingangotadza kupinda muEuropa League gore rinouya.
Chikwata ichi chiri pachinhanho chechinomwe nemapoinzi makumi mashanu nemanomwe.
Nhabvu yemuBarclays Premier League pamwe neyeLa Liga yekuSpain inoteverwa nevanhu vakawanda muZimbabwe zvekuti vamwe vanotoziva zvakawanda nezvenhabvu yekunze pane yavo yemuZimbabwe


text:
Akiso
Muchidzidzo chePimanyika Akiso (Axis) inoreva mutsetse unoshandiswa kufananidza kuumbwa kwakaitwa zviumbwa kana pari kutaurwa nhau yekupimirana. Chiumbwa kana chiine kupimirana, zvinoreva kuti zviri kumativi ose emutsetse weAkiso zvinenge zvakafanana pakuenzanza huremu nekuumbwa kwazvo.
Takatarisana neEarth, akiso yekuzeya inoreva mutsetse wemonerapo panove ndipo panoziririka Earth kamwe pamusi mumwe - izvi zvinokonzera kubuda nokudoka kwezuva. Akiso iyi mutsetse unobatananidza North pole neSouth pole. Earth inoziririka kamwe pamusi umwe ichizvimonerera paAkiso iyoyi - kamwe pa24 maawa.


text:
Humburumbira
Muchidzidzo pimanyika, humburumbira (cylinder in English) zvinoreva chiumbwa chine uso huviri hwakati sambamba, neuso hwechitatu hune mucheko wedenderedzwa. Humburumbira ndiyo muenzaniso wezhumwi redenderedzwa.
Humburumbira chiumbwa chinokunguruka zviri nyore uye chichifamba nenzira yakatwasuka pachinokunguruka. Kunze kweurungano zvimwe zviumbwa zvine mumhu hazvikwanise kukunguruka nenzira yakatwasuka. Shoko reEnglish rokuti cylinder rinobva kuLatin richireva something which rolls. Saka nokumwe kutaura tingaturikira tichiti humburumbira inganzi chikunguru
Muenzaniso wehumburumbira unowanikwa: pamugomo unotakuriswa mvura; paipi dzemvura; zvidziro zveKitchen kumaruwa zvichingodaro. Nemamwe maonero vhiri rakaumbwa sehumburumbira rine hwasha hudiki pane gurapakati.


text:
Rukwarapakati
Muchidzidzo fundoyetsimba, rukwarapakati (centrifugal) zvinoreva kufamba nerudzivo rwunobuda kunze rwuchitiza pakati, zvikurusei pakati pedenderedzwa. Shoko rokuti kukwara rinoreva kutiza.
- Fosi yeRutondapakati (centripetal force) ndiyo inokonzera motokari kuti isabuda pamugwagwa kana yapinda pane munyongo kana kuti pane denderedzwa.
- Fosi yeRukwarapakati ifosi inoita makakatanwa neFosi yeRutondapakati. Apo Fosi yeRutondapakati inenge iri kukakatira mukati kuti mutumbi urambe uri kufamba mudenderedzwa, Fosi yeRukwarapakati inenge ichidhonzera kunze nokuda kwe inertia. Izvi zvinoonekwa kana bhazi riri kufamba pamugwagwa pane munyongo kana pakakombama. Fosi yeRutondapakati inokakatira bhazi mukati memunyongo ukuwo fosi yeRukwarapakati ichikakatira bhazi kunze kwemunyongo.


text:
Mwari Ane Zita Here?
Mhinduro yeBhaibheri
Vanhu vose vane mazita. Mwari angatadzawo here kuvawo nezita rake? Kuva nemazita uye kuashandisa kunokosha kana tichida kuti ushamwari husimbe. Zvinofanira kusiyana here kana pava panyaya yokuva neushamwari naMwari?
MuBhaibheri, Mwari anoti: “
Ndini Jehovha. Ndiro zita rangu.” (Isaya 42:8) Kunyange zvazvo aine mazita akawanda okuremekedza, akadai seokuti “
Mwari Wemasimbaose,” “
Changamire Ishe,” uye “
Musiki,” anoremekedza vanamati vake nekuvaudza kuti vashandise zita rake.
MaBhaibheri akawanda ane zita raMwari pana Eksodho 6:3. Mashoko acho anoti: “
Ndaimbozviratidza kuna Abrahamu, Isaka naJakobho saMwari Wemasimbaose, asi handina kuzvizivisa kwavari nezita rangu rokuti Jehovha.”
Zita raMwari rokuti Jehovha rava nemazana emakore richishandiswa. Kunyange zvazvo dzimwe nyanzvi dzakadzidza dzichifarira rokuti “Yahweh,” zita rokuti Jehovha ndiro rinonyanya kushandiswa. Chikamu chokutanga cheBhaibheri hachina kunyorwa muChirungu asi muchiHebheru, unova mutauro unoverengwa uchibva kurudyi uchienda kuruboshwe. Mumutauro uyu, zita raMwari rinoratidzwa nemavara mana aya, יהוה. Mavara aya mana echiHebheru, kana akashandurwa anobudisa rokuti YHWH uye anozivikanwa seTetragrammaton.


text:
WASHINGTON— Hurumende yapa makambani nemakunzuru ari kusvibisa mvura masvondo matanhatu ekuti agadzirise dambudziko iri. Makambani aya akatadza kugadzirisa dambudziko iri, anenge otorerwa matanho nehurumende.
Mashoko ehurumende aya anotevera misangano yakakosha yakaitwa neMuvhuro neChipiri pakati pehurumende nemakambani pamwe nemakanzuru.
Misangano iyi yaitirwa pamuzinda wekanzuru yeguta reHarare, pa Town House, ichikurukura dambudziko rekusvibiswa kwemvura..
Chinangwa chemisangano iyi changa chiri chekutsvaga nzira dzekumisa kusvibiswa kwemvura, pamwe nematanho angatorwe nehurumende.
Gurukota rinoona nezvematunhu, VaIgnatious Chombo, ndivo vakokera misangano iyi. Makambani akasangana naVaChombo anosanganisira ane mamochari, anogadzira matehwe, magaraji, mabhizimisi emotakari nezvimwe.
Pane kugunun’una kwakanyanya kubva kuzvizvarwa zveZimbabwe zviri kuti mvura yazviri kunwa haina kuchena nenyaya yemishonga nedzimwe tsvina dziri kurasirwa munzizi dzinodira mvura mumadhamu anozotorwa mvura yekunwa.
Vanhu nezvipfuyo vakanwa mvura ine tsvina vanogona kubatira zvirwere zvakaita sekorera, hepatitis, nezvimwe zvirwere zvemudumbu zvakafanana nemanyoka.
Vanhu nezvipfuyo vakasarapwa zvinokonzera rufu.
Muguta reHarare munonzi maitawo dambudziko rakakura rekusvibiswa kwemvura nemakambani kana naiyowo kanzuru yeHarare. Meya weguta reHarare, VaBernard Manyenyeni, vanoti vari kushushikana netsvina iri mumvura yemuguta reHarare.
Kune mamwe matambudziko akanyanya kunzvimbo dziri kucherwa zviwanikwa uko kunonzi kune makambani akawanda ari kusvibisa mvura nemishonga yaari kushandisa.
Imwe nzvimbo yawirwa nedambudziko iri inzvimbo yeMarange uko kuri kucherwa mangoda.
Sachigaro veChiyadzwa Community Development Trust, VaMarlvin Mudiwa, vanoti mvura yekuChiadzwa yave kukanganisa vanhu nezvipfuyo.
Gweta munyaya dzezvezviwanika, uye vari nhengo yeZimbabwe Environmental Lawyers Association, VaShamiso Mtisi, avo vari kumirira vamwe vagari vakaendesa makambani ari kwaMarange kuMatare, vanoti mitemo yakasimba yekudzivirira kusvibiswa kwenzizi iripo asi hapana ari kuitevedzera.


text:
WASHINGTON—
Mutungamiri wenyika, uye vari mutungamiri we Zanu PF, Va Robert Mugabe, pamwe nemutungamiri we MDC-T, Va Morgan Tsvangirai, vari kutaurwa zvakanyanya pamusoro pehutano hwavo, nyanzvi munyaya dzehutano dzichitiwo zviri kuvaviri ava kuti vajekesere nyika kuti hutano hwavo hwakamira sei.
Vhidhiyo yakabuda mazuva apera ichiratidza VaMugabe vachisvika pachipatara ku Singapore yakakonzera kutaura kukuru.
Ukuwo vanhu vakawanda vari kutaura pamadandemutande nezvehutano hwaVa Tsvangirai mushure mekutadza kwavo kupinda misangano miviri yebato ravo.
Va Paul Chimhosva vanoongorora nyaya dzezvematongerwo enyika. VaChimhosva vanoti VaTsvangirai naVaMugabe vatungamiriri nokudaro vanhu vanoda kuziva kuti hutano hwavo hwakamira sei.
Nyaya yehutano hwaVaMugabe yakanyanya kunetsa mushure mekubuda kwemashoko anonzi akataurwa nevaimbova gavhuna webhanga guru renyika, Va Gideon Gono, kumumiriri we America mu Zimbabwe vachiti VaMugabe vaiva nechirwere chegomarara.
Hofisi yaVaMugabe inoti hutano hwavo hwakamira zvakanaka uye pavanoenda ku Asia vanenge vachinotariswa maziso avo nana chiremba ku Singapore.
Asi kutadza kwaVaMugabe kunoviga Brigadier General John Zingoni, uye kukanzurwa kwakaitwa musangano we politburo vasipo, kwakakonzerazve kuti vanhu vataure taure pamusoro pehutano hwavo.
Va Joy Mabenge vanoshanda ne Crisis in Zimbabwe Coalition uye vachiongorora zvematongerwo enyika.
VaMabenge vanoti hutano hwemutungamiri wenyika haufanire kuvigwa.
Va Chimhosva vanotiwo Zanu PF naVaMugabe vanomhura vanhu nekusavaudza chokwadi pamusoro pehutano hwemutungamiriri wenyika.
VaChimhosva vanotiwo VaTsvangirai nevamwe vavo havana chavadzidza kubva ku Zanu PF mukubata kwavari kuita nyaya yehutano hwemutunagimiri wenyika.
Asi VaMabengee vanoti Va Tsvangirai vakasiyana naVa Mugabe nekuti havazi mutungamiri wenyika saka nyaya yehutano hwavo haifaniri kunetsa zvakanyanya.
Sachigaro we Zimbabwe Association for Doctors for Human Rights, Dr Rutendo Bonde, vanoti nyaya yehutano inyaya iri pakati pemurwere nachiremba wake kunyange vari vatungamiriri.
Va Chimhosva vanoti chinonetsa mu Zimbabwe ndechekuti Va Mugabe ndivo vakabata matomu zvese mu Zanu PF nemunyika, naizvovo vanhu vanofanira kuziva kuti hutano hwavo huri sei. Vanoti zvimwe chetezvo neMDC nekuti pakurwara kwaVa Tsvangirai, bato ravo rinorwarawo.
Imwe nyaya yakatanga kunetsa neChina ndeyemukuru wemapurisa, Va Augustine Chihuri, avo vakafenda ndokubva vadonha vari pahurongwa hwemapurisa apedza kudzidzira basa rechipurisa pa Morris Depot.
Vakawanda vachiri kutaura nezvechiitiko ichi, vamwe vachiti VaChihuri ngavachienda pamudyandigire.
Hapana chinoratidza kuti mahosifi aVa Tsvangirai naVaMugabe angangochinja mabatiro aari kuita nyaya dzehutano hwavo, izvo zvava kupa kuti vanhu vaite pamadiro mukurukura nyaya dzavo pamadandemutande nemumabhawa sezvo vanenge vasina mashoko echokwadi.
Nyaya Ina Sandra Nyaira


text:
Chitendero Chenyu ndechokuAmerica Here?
Muzinda wedu mukuru uri kuUnited States of America. Asi hatina kubuda mune chimwe chitendero chokuAmerica, uye zvikonzero zvacho ndeizvi:
- Vamwe vanoti Zvapupu zvaJehovha zvakabuda mune chimwe chitendero. Asi kuti takamutsidzira chiKristu chepakutanga-tanga chepanguva yevaapostora vaJesu.
- Zvapupu zvaJehovha zviri kuita basa razvo zvokuparidza munyika dzinopfuura 230. Pasinei nokuti tinogarepi, tinotsigira Jehovha Mwari naJesu Kristu kwete hurumende yokuAmerica kana kuti imwewo hurumende yepano panyika.
—Johani 15: 19; 17: 15, 16.
- Dzidziso dzedu dzose dzinobva muBhaibheri, kwete mupfungwa dzomumwe mutungamiriri wechitendero ari kuUnited States.
—1 VaTesaronika 2:13.
- Tinotevera Jesu Kristu somutungamiri kwete mumwe munhuwo wenyama.
—Mateu 23: 8-10.


text:
Ndinofanira Kunyengetera Kuvasande Here?
Mhinduro yeBhaibheri
Kwete. Bhaibheri rinoratidza kuti tinofanira kunyengetera kuna Mwari chete nomuzita raJesu. Jesu akaudza vadzidzi vake kuti: “
Imi namatai nomutoo uyu: Baba vedu vari kudenga. Zita renyu rinoera ngarikudzwe.” (Mateu 6:
Jesu akaudzawo vadzidzi vake kuti: “
Ini ndini nzira, ndini chokwadi, ndini upenyu. Hakuna munhu anouya kuna Baba asingasviki napandiri.” (Johane 14:
Ko ndikanyengetera kuna Mwari ndonyengeterawo kuvasande?
PaMirayiro Gumi, Mwari akati: “
Ini TENZI, Mwari wako, ndiri Mwari ane shanje.” [Kubuda (Eksodho) 20:
anoda kuti munhu anyatsozvipira kwaari.” Mwari anoda kuti vanhu vazvipire kwaari kana kumunamata iye oga uye izvi zvinosanganisira kunyengetera.
Kana tikanyengetera kuvasande kana kungirozi tinenge tagumbura Mwari. Muapostora Johani paakaedza kunamata ngirozi, ngirozi yakamurambidza ichiti: “
Rega kundinamata! Asi namata Mwari! Ini ndiri murandawo akaita sewe nehama dzako dzinotenda nechokwadi zvinhu zvakazarurwa naJesu!”


text:
NYAYA IRI PAKAVHA | MAONERO ANOITA MWARI KUSVUTA
Dambudziko Renyika Yose
Fodya muurayi asinganeti.
Yakauraya vanhu 100 000 000 mumakore ekuma1900.
Inouraya vanhu vanenge 6 000 000 pagore.
Paavhareji, inouraya munhu mumwe chete pamasekonzi 6 oga oga.
Uye hapana chinoratidza kuti zvichachinja.
Zviremera zvinofungidzira kuti kana zviri kuitika izvi zvikaramba zvakadaro, nhamba yevanhu vanofa pagore pamusana pekusvuta ichatopfuura 8 000 000 panozosvika 2030. Uye vanoti pachazosvika 2100, vanhu 1 000 000 000 vachange vafa pamusana pekusvuta.
Fodya haingokuvadzi vanoisvuta chete. Mhuri inenge yasiyiwa inorwadziwa uye inorasikirwa nemari, uyewo pane vanhu 600 000 vasingasvuti vanofa gore rimwe nerimwe pamusana pekufema utsi hunobudiswa nevanosvuta. Dambudziko racho rinova remunhu wese pakuti kurapwa kunenge kwava kudhura.
Dambudziko iri rakasiyana nezvirwere zvinopararira nokukurumidza zvinoita kuti vanachiremba vamhanye-mhanye kutsvaga mushonga pakuti rinorapika; uye mushonga wacho unonyatsozivikanwa. Mutungamiriri wesangano reWorld Health Organization anonzi Dr. Margaret Chan akataura kuti: “Dambudziko refodya idambudziko rinokonzerwa nevanhu pachavo, uye rinogona kugadziriswa kana vanhu vakashanda nesimba pamwe chete nehurumende.”
Zviri kuitwa nenyika dzakawanda pakugadzirisa dambudziko iri reutano hazvisati zvamboitwa kubvira kare. Kubva muna August 2012, nyika dzinenge 175 dzakabvumirana kutora matanho ekuderedza kushandiswa kwefodya. * Zvisinei, pane zvimwe zvinoita kuti dambudziko racho rirambe richitowedzera. Gore negore, indasitiri yefodya inopedzera mabhiriyoni emadhora pakushambadzira kuitira kukwezva vamwe vatsva, kunyanya vakadzi uye vechidiki vari munyika dzichiri kusimukira. Kupinda muropa kunoita fodya kunoitawo kuti vanhu vanourayiwa nayo varambe vakawanda pavanhu vanosvika bhiriyoni vakatopindwa muropa nayo. Kana vari kusvuta iye zvino vakasarega, nhamba yevanhu vanourayiwa nayo ichakwira zvakaipa mumakore 40 ari kutevera.
Kushambadzira uye kupindwa muropa kunoita kuti vakawanda varambe vaine tsika yavanoshuva kurega. Izvi ndizvo zvakaitika kuna Naoko. Akatanga kusvuta achiri mumakore okuyaruka. Kutevedzera maitiro aaiona mune zvinobudisa nhau kwaiita kuti azvione semunhu anoziva zvaanoita. Pasinei nokuona vabereki vake vachifa nekenza yemapapu, akangoramba achisvuta, kunyange paairera vanasikana vake vaviri. Anobvuma kuti, “Ndaitya kubatwa nekenza yemapapu uye ndainetseka nezveutano hwevana vangu, asi ndaisakwanisa kurega. Ndaifunga kuti ndaisazombofa ndakakwanisa kurega kusvuta.”
Asi Naoko akazorega. Chinhu chakamubatsira kukunda tsika yokusvuta ndicho chakabatsirawo mamiriyoni evanhu kuti vasatombotanga kusvuta fodya. Chii ichocho? Tapota ramba uchiverenga.
^ ndima 11 Matanho aya anosanganisira kudzidzisa vanhu nezvengozi dzekusvuta, kuita kuti fodya isanyanyotengeswa, kukwidza mitero yefodya, uye kuita zvirongwa zvekubatsira vanhu kurega kusvuta.


text:
VECHIDUKU VANOBVUNZA KUTI
Nei Ndichifanira Kubatsira Vamwe?
Zvinhu zviviri zvisingazivikanwi nevakawanda
1: Kana ukapa uchapiwawo!
Vanhu vachazviona kuti une rupo uye zvichaita kuti vakupewo. Bhaibheri rinoti:
“Garai muchipa, uye vanhu vachakupaiwo. . . . Nechiyereso chamuri kuyera nacho, vachakuyereraiwo nacho.”—Ruka 6:38.
“Mabatiro aunoita vamwe ndiwo mabatirwo auchaitwawo.”
—Ruka 6:38, Contemporary English Version.
2: Ukabatsira vamwe une zvauchawanawo!
Kuitira vamwe zvinhu zvakanaka kunoita kuti unzwe uine chiremerera uye kunoita kuti unzwe kugutsikana mumwoyo. Bhaibheri rinoti:
“Kupa kune mufaro mukuru kupfuura kugamuchira.”—Mabasa 20:35.
“Kana waita mabiko, koka varombo, mhetamakumbo, vanokamhina, mapofu; uye uchafara, nokuti havana chinhu chokukuripa nacho.”—Ruka 14:13, 14.
Mienzaniso yevechiduku vane hanya
Kune vechiduku vakawanda vane hanya! Inzwa zvinotaurwa nevamwe vacho.
“Dzimwe nguva pandinonzwa ndichida kugara pasi kuti ndione TV, ndinobva ndafunga mhamha nababa kuti pavachadzoka kubasa vachadzoka vaneta. Saka ndinobva ndaenda kunosuka ndiro, ndotsvaira nokugadzira mumba. Ndinobva ndafanovabikira tii nokuti vanoida chaizvo. Mhamha pavanopinda mumba unonzwa voti, ‘Haa kuchena here uku kwakaita mumba! Uye muri kunhuwirira. Waita hako mwanangu!’ Ndinonzwa kufara pandinoitira baba kana kuti mhamha vangu chimwe chinhu.”
—Casey.
“Vabereki vangu vanogara vachindipa zvose zvandinoda. Gore rakapera mota yavo yakafa chinhu chikuru saka ndakabva ndavapa mari yangu yakawanda yandakanga ndachengeta kuti vaigadzirise. Pakutanga vakamboramba mari yacho asi ndakavamanikidza kuti vaitore. Mari yandakavapa hapana zviripo ndichienzanisa nezvavanondiitira. Ndakanzwa kufara kuti ndabatsirawo vabereki vangu.”
—Holly.
Waizviziva here? Vechiduku vakawanda vesangano reZvapupu zvaJehovha vari kufara chaizvo nemhaka yokubatsira vamwe kudzidza Bhaibheri. Vamwe vakatotamira kune dzimwe nyika kuti vanodzidzisa vamwe Bhaibheri.
“Ndakabva kuUnited States ndichienda kuMexico kuti ndinobatsira vamwe kudzidza Bhaibheri. Dzimwe nguva unotadza kubatsira vamwe nemari kana zvimwe zvinhu nokuti unenge usina chokupa. Asi ndakaona kuti vanhu vanotenda chaizvo pandinozvipira nguva yangu ndichiita basa rokuparidzira kupfuura kungovabatsira nezvinhu zvokurarama nazvo.”
—Evan.
Ndingabatsira sei vamwe?
Unoda here kuona kuti zvinonakidza sei kubatsira vamwe? Ona zvimwe zvaungaita pasi apa.
Kubatsira vanhu vokumba kwenyu:
Tsvaira, suka ndiro kana kuti chenesa mumba usina kukumbirwa
Bika zvokudya
Nyora pakadhi mashoko okutenda vabereki vako
Batsira munin’ina kana hanzvadzi yako basa raapiwa kuchikoro
Kubatsira vanhu vasiri vokumba kwenyu:
Tumira mumwe munhu ari kurwara kadhi rokumushuvira kuti apore
Batsira muvakidzani wenyu akwegura nokumuitira mabasa epamba
Shanyira mumwe munhu asingakwanisi kubva pamba nemhaka yokurwara kana zvimwe zvikonzero
Ipa chipo kune mumwe munhu ari panguva yakaoma
Zano: Edza kufungawo zvimwe zvaungaita. Chiedza kubatsira mumwe munhu vhiki rino. Uchaona kufara kwauchaita nemhaka yokubatsira kwaunenge waita!
“Ukabatsira vamwe newe unonzwawo kufara. Unonyatsonzwa kuti waita chimwe chinhu uye vanhu vanozvitenda. Zvimwe unozoona kuti chinhu chauri kuita chinonakidza asi pakutanga wanga usingaoni kunakidza kwacho. Pakutanga ungaona sokuti kubatsira kwawaita hapana zviripo asi unozoona kuti zvawaita zvinokosha.”
—Alana.


text:
Nhumbu
Munhukadzi anonzi ane Nhumbu kubva panguva iyo anosangana nemurume mwana achitanga kuumbwa muchibereko chemukadzi. Panguva yokunge mukadzi ave nenhumbu dumbu rake rinotanga kukura zvichienderana nekukura kuri kuita mwana muchibereko. Vamwe vatauri vanoti mimba.
Nhumbu yemunhu inotakurwa kwemwedzi mipfumbamwe (9). Vanhu vanoberekana nenzira inokumbanidza mbeu yemurume nezai remukadzi mushure mokunge murume nemukadzi vasangana kana vakumbana
Zvinosarira muchibereko mushure mokunge mwana abuda zvinonzi rusarira, musana kana kuti chavakuru - after-birth.
Kubata nhumbu kunotaurwazve kuchinzi kunamba nhumbu. Iri shoko richakosha kuturikira inonzi conception kuChirungu.
Tsumo[chinja | edit source]
- Zvikoni zvikoni mimba haibvi negosoro: what is impossibleis impossible, a foetus is not killed by coughing.
- Nhumbu mukadzi mukuru hairevi chayadya.


text:
Tsika yekurava nhamba
Tsika yekurava nhamba (numeral system in English) zvinoreva mitowo unoshandiswa pamanyorerwo nemaverengerwo anoitwa nhamba kuti dzive dzakarongeka dzinonzwisiswa nevanhu vose vanoda kudzishandisa. Tsika inoshandiswa kunyora nekuverenga nhamba inotevedza nzira yatingati muravanegumi (decimal system). Izvi zvinoreva kuti nzira yokuverenga inoshandisa gumi sehwaro yoramba ichiwumba huwandu zvichienderana nemakumi. Nhamba dzose dzinoverengwa dzichifananidzwa negumi kana kuti zvitsama zvegumi sezvizvi:
- Kana pachiverengwa, nhamba inotevera gumi (10) inozova gumi nerimwe (11), kwouya gumi nembiri (12), gumi nenhatu (13), gumi nemana (14), zvichingodaro.
- Zvimwechetezvo kana pakwana makumi maviri (20) kunenge kwotevera, makumi maviri nerimwe (21), makumi maviri nembiri (22), makumi maviri nenhatu, zvichingoenda zvakadaro.


text:
Kubvisa
Muchidzidzo masvomhu, Kubvisa (-) (Subtration in English) zvinoreva kutapudza kubva pane huwandu hwezvinhu zviripo. Kana paine huwandu a kuchibviswa huwandu b, chiitiko ichi chinonyorwa sezvizvi a - b.
a - b zvinoreva kuti huwandu hunosara pakubvisa zvinhu b kubva muzvinhu a.
Muenzaniso;
6 - 4 = 2: zviviri ndihwo huwandu hunosara mukubvisa zvhinhu zvina kubva muzvitanhatu
Pane hukama pakati pekuwedzanisa nekubvisa. Kubvisa kwakafanana nekuwedzanisa zvauinazvo nezvawakakwereta uchirangarira kuti zvawakakwereta zvinoita kuti zvauinazvo zvive zvishoma nehuwandu hwezvikwereti.
Kubvisa, chiitiko chingashandiswa kupangidza zviitiko zvina (4) zvinoda kunofanana sezvizvi:
- Kubva paboka rezvinhu tinoda kubvisa zvinhu zvine huwandu hunozivikanwa. Ngatitii semuenzaniso tine maapple 5 tobvisa 2, tobva tasara ne 3.
- Kubva pane chinhu chakapimwa tinoda kubvisa huwandu hwakapimwa nechiyero chimwecho. Kana ndairema 100 kg ndodonhedza 5 kg, ndinenge ndave kurema 100 - 5 = 95 kg.
- Kufananidza zvinhu zviviri zvine huwandu hunopimwa nechiyero chimwe. Somuenzaniso ngatitii tinoda kutsvaga musiyano pakati pa $800 na $600, tinoti $800 - $600 = $200.


text:
Kuva Nechirwere Chisingaperi
—Bhaibheri Rinogona Kukubatsira Here?
Mhinduro yeBhaibheri
Hongu. Mwari ane hanya nevashumiri vake vanenge vachirwara. Richitaura nezvemushumiri waMwari akatendeka, Bhaibheri rinoti: “
Jehovha achamutsigira ari pamubhedha wourwere.” (Pisarema 41:3) Kana uine chirwere chisingaperi, matanho matatu anotevera anogona kukubatsira:
Nyengetera kuti uwane simba rokutsungirira. Unogona kuwana “
rugare rwaMwari runopfuura kufunga kwose” urwo rwuchakubatsira kuti urege kunyanya kunetseka.
—VaFiripi 4: 6, 7.
Iva Nemaonero Akanaka. Bhaibheri rinoti: “
Mwoyo wakafara unobatsira munhu kupora. Asi kugara wakasuruvara kunoita kuti uve nemazuva mashoma okurarama.” (Zvirevo 17:
22, Good News Translation) Ita zvinhu zvinosetsa. Kuita izvi hakungobatsiri kuti usanyanya kufunga nezvedambudziko rako asi kuti kunotobatsira kuti uve neutano hwakanaka.
Isa pfungwa dzako patariro yako yeramangwana. Tariro yechokwadi uye yakanaka inogona kukubatsira kuti ufare pasinei nekuva nechirwere chisingaperi. (VaRoma 12:
12) Bhaibheri rinotaura kuti kuchava nenguva iyo kusina “
mugari wemo achati: ‘Ndiri kurwara.’” (Isaya 33:
24) Panguva iyoyo Mwari acharapa zvirwere zvisingaperi izvo zviri kutadza kupedzwa nanachiremba mazuva ano. Somuenzaniso, Bhaibheri rinorondedzera kubviswa kuchaitwa kukwegura richiti: “
Nyama yake ngaive itsva kupfuura paaiva muduku; ngaadzokere kumazuva esimba rouduku hwake.”
—Jobho 33:25.
Cherechedza kuti: Kunyange zvazvo Zvapupu zvaJehovha zvichiziva kuti zvinobatsirwa naMwari, zvinoendawo kuchipatara kuti zvirapwe zvirwere zvisingaperi. (Mako 2:


text:
Bhaibheri Rinoti Chii Nezvokuisirwa Ropa?
Mhinduro yeBhaibheri
Bhaibheri rinorayira kuti tisadya ropa. Saka hatifaniri kudya kana kuisirwa ropa. Ona mavhesi aya:
Genesisi 9:4. Pashure peMafashamo, Mwari akabvumira Noa nemhuri yake kuti vadye nyama asi akavarayira kuti vasadya ropa. Mwari akaudza Noa kuti “
Nyama bedzi ine mweya wayo—iro ropa rayo—musaidya.” Murayiro uyu unoshanda kuvanhu vose kubvira panguva iyoyo nemhaka yokuti tose takabva kuna Noa.
Revhitiko 17:14. “
Hamufaniri kudya ropa renyama chero ipi zvayo, nokuti mweya wenyama yemarudzi ose ndiro ropa rayo. Munhu wose anoridya achaparadzwa.” Kuna Mwari mweya kana kuti upenyu zviri muropa uye ndezvake. Kunyange zvazvo mutemo uyu wakanga wakapiwa rudzi rwevaIsraeri chete, unoratidza kuti mutemo waMwari wokurambidza kudya ropa yaiva nyaya yakakura.
Mabasa 15:20. ‘
Regai ropa.’ Mwari akapa vaKristu murayiro wakafanana newaakapa Noa. Nhoroondo yezvakaitika kare inoratidza kuti vaKristu vepakutanga-tanga vaisadya ropa, kunyange kurishandisa pakurapwa.
Nei Mwari achitirayira kuti tirege ropa?
Kuisirwa ropa kunogona kukanganisa utano hwemunhu. Asi chinonyanya kukosha ndechokuti Mwari anotirayira kuti tirege ropa nemhaka yokuti rinomiririra chinhu chitsvene kwaari.—Revhitiko 17:11; VaKorose 1:20.


text:
Ungada here kuverenga nyaya ino mumutauro we%%?
Hongu
Kwete
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
Hongu
Kwete
7 Pashure paizvozvo Jehovha akati kuna Noa: “Pinda muareka, iwe neimba yako yose,+ nokuti pakati pechizvarwa ichi ndiwe wandaona kuti wakarurama pamberi pangu.+
2 Pamhuka dzose dzakachena, utore nomwe nomwe, hono nehadzi yayo;+ uye pamhuka dzose dzisina kuchena mbiri chete, hono nehadzi yayo;
3 uyewo pazvisikwa zvinobhururuka zvokumatenga zvinomwe zvinomwe, jongwe nesheche,+ kuti uchengetedze rudzi ruri rupenyu panyika pose.+
4 Nokuti kwasara mazuva manomwe chete kuti ndinayise mvura+ panyika kwemazuva makumi mana nousiku makumi mana;+ ndichaparadza panyika zvinhu zvose zvandakaita.”+
5 Noa akaita maererano nezvose zvaakanga arayirwa naJehovha.
6 Zvino Noa akanga ava nemakore mazana matanhatu pakauya mafashamo emvura panyika.+
7 Naizvozvo Noa akapinda muareka, nevanakomana vake nomudzimai wake nemadzimai evanakomana vake, mvura yemafashamo isati yauya.+
8 Pamhuka dzose dzakachena nemhuka dzose dzisina kuchena nepazvisikwa zvinobhururuka nezvose zvinofamba panyika,+
9 zvakapinda zviri zviviri zviviri kuna Noa mukati meareka, chikono nechikadzi, sezvakanga zvarayirwa Noa naMwari.
10 Mazuva manomwe gare gare mvura yemafashamo yakauya panyika.
11 Mugore remazana matanhatu roupenyu hwaNoa, mumwedzi wechipiri, nezuva rechigumi nemanomwe romwedzi wacho, pazuva iri zvitubu zvose zvemvura yakadzika kwazvo zvakavhurwa nemagedhi emvura okumatenga akavhurwa.+
12 Mvura zhinji yakaramba ichinaya panyika kwemazuva makumi mana nousiku makumi mana.+
13 Pazuva iri chairo Noa akapinda muareka, naShemu naHamu naJafeti, vanakomana vaNoa,+ nomudzimai waNoa nemadzimai matatu evanakomana vake vaaiva navo;+
14 ivo nemhuka dzose dzomusango maererano nemarudzi adzo,+ nezvipfuwo zvose maererano nemarudzi azvo, nezvinokambaira zvose zvinofamba panyika maererano nemarudzi azvo,+ nezvisikwa zvose zvinobhururuka maererano nemarudzi azvo,+ shiri dzose, zvisikwa zvose zvine mapapiro.+
15 Zvakaramba zvichienda kuna Noa mukati meareka, zviri zviviri zviviri, zvenyama yemarudzi ose zvaiva nesimba roupenyu raishanda mazviri.+
16 Zviya zvaipinda, zvenyama yemarudzi ose, chikono nechikadzi, zvakapinda, sezvaakanga arayirwa naMwari. Pashure paizvozvo Jehovha akavhara suo.+
17 Zvino mafashamo akapfuurira kwemazuva makumi mana panyika, mvura ikaramba ichiwedzera, ikatanga kutakura areka, ikayangarara pamusoro penyika.
18 Mvura yacho yakawanda kwazvo ikaramba ichiwedzera zvikuru panyika, asi areka yakaramba ichienda iri pamusoro pemvura.+
19 Mvura yakafukidza nyika kwazvo zvokuti makomo ose marefu aiva pasi pematenga ose akafukidzwa.+
20 Mvura yakaafukidza kusvikira kumakubhiti gumi nemashanu uye makomo akafukidzwa.+
21 Naizvozvo zvipenyu zvose zvaifamba panyika zvakafa,+ zvisikwa zvinobhururuka nezvipfuwo nemhuka dzomusango nezvinhu zvose zvinofamba zvakawanda zvaifamba zvakaita gurumwandira panyika, nevanhu vose.+
22 Zvose zvakanga zvine mhepo yokufema yesimba roupenyu raishanda mumhino dzazvo, kureva zvose zvaiva panyika yakaoma, zvakafa.+
23 Nokudaro akaparadza zvipenyu zvose zvaiva panyika, kubvira pamunhu kusvikira kumhuka, kusvikira kuchinokambaira, kusvikira kuchisikwa chinobhururuka chokumatenga, zvakaparadzwa panyika;+ asi Noa oga nevaya vaaiva navo muareka vakaramba vachirarama.+
24 Mvura yakaramba yakafukidza nyika mazuva zana nemakumi mashanu.
© 2014 Watch Tower Bible and Tract Society of Pennsylvania.
|


text: Tora Tora Gold Vol. 81 - Akira Ichinose, Tora Tora Gold Vol. 81 - Akira Ichinose 2008, Sex Akira Ichinose, tora tora gold vol. 81 - akira ichinose , Tora Tora Gold Vol. 81 - Akira Ichinose online, Sex Akira Ichinose online, tora tora gold vol. 81 - akira ichinose online, Tora Tora Gold Vol. 81 - Akira Ichinose vietsub online, Sex Akira Ichinose vietsub online, tora tora gold vol. 81 - akira ichinose vietsub online, xem tora tora gold vol. 81 - akira ichinose , xem phim nhanh Tora Tora Gold Vol. 81 - Akira Ichinose, xem phim nhanh tora tora gold vol. 81 - akira ichinose , xem phim nhanh Sex Akira Ichinose, xem nhanh Tora Tora Gold Vol. 81 - Akira Ichinose, xem nhanh tora tora gold vol. 81 - akira ichinose , xem nhanh Sex Akira Ichinose, Sex Akira Ichinose full, tora tora gold vol. 81 - akira ichinose full, Tora Tora Gold Vol. 81 - Akira Ichinose full, Tora Tora Gold Vol. 81 - Akira Ichinose hd, tora tora gold vol. 81 - akira ichinose hd, Sex Akira Ichinose hd, phim nhanh Sex Akira Ichinose, phim nhanh tora tora gold vol. 81 - akira ichinose , phim nhanh Tora Tora Gold Vol. 81 - Akira Ichinose, watch Tora Tora Gold Vol. 81 - Akira Ichinose, watch tora tora gold vol. 81 - akira ichinose , watch Sex Akira Ichinose, Download Sex Akira Ichinose, Download tora tora gold vol. 81 - akira ichinose , Download Tora Tora Gold Vol. 81 - Akira Ichinose, phim Tora Tora Gold Vol. 81 - Akira Ichinose, phim Sex Akira Ichinose, phim tora tora gold vol. 81 - akira ichinose , xem phim Tora Tora Gold Vol. 81 - Akira Ichinose, xem phim tora tora gold vol. 81 - akira ichinose , xem phim Sex Akira Ichinose, Tora Tora Gold Vol. 81 - Akira Ichinose tap cuoi, tora tora gold vol. 81 - akira ichinose tap cuoi, Sex Akira Ichinose tap cuoi, Sex Akira Ichinose tap 1 2 3 4 5 6 7 , tora tora gold vol. 81 - akira ichinose tap 1 2 3 4 5 6 7 , Tora Tora Gold Vol. 81 - Akira Ichinose tap 1 2 3 4 5 6 7 , Tora Tora Gold Vol. 81 - Akira Ichinose tap 8 9 10 11 12 13 14 15 , tora tora gold vol. 81 - akira ichinose tap 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40, Sex Akira Ichinose tap 8 9 10 11 12 13 14 15 , Phan tiep theo Tora Tora Gold Vol. 81 - Akira Ichinose, Phan tiep theo tora tora gold vol. 81 - akira ichinose Phan tiep theo Sex Akira Ichinose, xem online Sex Akira Ichinose, xem online tora tora gold vol. 81 - akira ichinose , xem online Tora Tora Gold Vol. 81 - Akira Ichinose


text:
Category Archives: Mai Chisamba
My brother is stingy Tsamba yangu ndanyora nemoyo wese please don’t get me wrong handina kana jealous asi kutoshamisika. Lovemore is my brother, I come after him. Akaomera zvekuti akakupa chinhu unotoshaya kuti mashura here kana kuti kwete. Ane hupenyu hwepamusoro nemhuri yake. Chiri kundishamisa ndechekuti kuchurch anopa nekuyamura zvisingaite, ndiye mukuru wefund-raising...
I still love him I met him in December 2013, we have been in love since then. He has three kids and I have one. All has been well and we have been visiting each other since. I visited him at his workplace and that’s when I realised he was no longer comfortable having me around. From then he started ignoring me and would not explain his behaviour. I was surprised when...
Chikwereti here? Mai Chisamba, zvakaoma, murume wangu akadzidziswa nemukoma wake achibatsira vabereki vake. We are so grateful and we really appreciate what he did, actually we can never thank him enough. Chanetsa ndimaiguru mukadzi webrother, chakunge chikwereti she commands us around vachingoti murume wako dai pasina murume wangu ari kumusha achirima makandiwa nekufudza...
I love her but she has another boyfriend Ndaiti ndazviwanirawo musikana Mai Chisamba, nyangwe zvazvo akandiudza kuti ane mukomana kare. Ndakafunga kuti masasi emusikana arikupfimbwa. Musikana ndomuda uyu zvekuti tinototaura zvekuzoroorana. Problem yaapo manje haasi kuda kurambana nemukomana uya. Ndanzwa nekudhumaniswa weduwee. Anoti haangangorambe munhu asina chaatadza,...
The guy I love is Islamic Hello Mai Chisamba. I am in need of your help with this decision that might change my whole life. I am a devout Christian, I have fallen in love with this perfect man, he is kind, loving, considerate and all I was praying for. The problem now is he is Islamic. I might have to convert to Islam if I get married to him. There are aspects of the religion...


text:
Matangiro Akaita Halloween—Bhaibheri Rinoti Chii Nezvayo?
Mhinduro yeBhaibheri
Bhaibheri haritauri nezveHalloween. Asi matangiro akaita mutambo weHalloween uye zvinoitwa mazuva ano painenge ichipembererwa zvinoratidza kuti inobva padzidziso dzenhema dzine chokuita nevanhu vakafa uye madhimoni.—Ona musoro unoti “Matangiro akaita Halloween uye zvinoitwa pakuipemberera.”
Bhaibheri rinonyevera kuti: ‘Pakati pako hapafaniri kuwanikwa munhu anobvunza n’anga kana anobvunza masvikiro kana anobvunza vakafa.’ (Dheuteronomio 18:10-12, Bhaibheri muNdimi yeUnion Shona) Kunyange zvazvo vamwe vachiona sokuti kupemberera Halloween ndekwekungonakidzwa uye hapana chakaipa, Bhaibheri rinoratidza kuti zvinoitwa pakuipemberera zvakaipa. Pana 1 VaKorinde 10:20, 21 panoti: “Handidi kuti mugovane nemadhimoni. Hamunganwi mukombe waShe uye nomukombe wamadhimoniwo.”
Matangiro akaita Halloween uye zvinoitwa pakuipemberera
Samhain: Halloween inogona kunge yakatangira pa“mutambo wechihedheni wainzi Samhain waiitwa kare nevanhu vanobva kunyika dzakadai seScotland, Wales, Ireland nedzimwewo makore anopfuura 2 000 adarika,” rinodaro bhuku rinonzi The World Book Encyclopedia. “Vanhu vacho vaiti vanhu vakafa vaigona kufamba pakati pevanhu vapenyu panguva yacho. Panguva yaiitwa mutambo uyu, vanhu vapenyu vaigona kushanya vachiperekedzwa nevanhu vakafa.” Asi Bhaibheri rinodzidzisa zvakajeka kuti vakafa “havana kana chavanoziva.” (Muparidzi 9:5) Saka havakwanisi kutaura nevapenyu.
Hembe dzinopfekwa pakupemberera Halloween, uye zvinhu zvinoitwa musi wacho: Rimwe bhuku rinonzi Halloween
—An American Holiday, An American History rinoti, vanhu vaiita mutambo uyu vaipfeka zvinhu zvinotyisa vachiitira kuti midzimu yaifamba-famba ikavaona ifunge kuti ndevamwe vavo yobva yavasiya. Vamwe vaipira zvihwitsi kuti vafadze midzimu iyi. Kare kare kuEurope, vatungamiriri vechechi yeRoma vakatangawo kuita zvaiitwa pamutambo uyu, uye vanhu veRoma vaienda paimba imwe neimwe vakapfeka hembe dzaipfekwa pamutambo uyu vachikumbira zvipo. Asi Bhaibheri haribvumiri kuti munhu uti uku uri kunamata Mwari uku uri kuita tsika dzechitendero chenhema. —2 VaKorinde 6:17.
Zvidhoma, zvitokwani uye varoyi: Izvi zvagara zvichizivikanwa kuti zvinhu zvine chokuita nechidhimoni. (Halloween Trivia) Bhaibheri rinotaura zvakajeka kuti hatifaniri kuita zvinhu zvine chidhimoni mukati.
—VaEfeso 6:12.
Manhanga anoshandiswa paHalloween: Kare kare kuBritain, “vatendi vaienda paimba imwe neimwe vachikumbira zvokudya vachiti vanozopa munamato kuhama dzakafa dzomunhu avapa zvokudya,” uye vaitakura “zvinhu zvakafanana nembatatisi vobvisa zvomukati voisa raiti mukati rairatidzira mweya womunhu unenge wakavharirwa mupurigatori.” (Halloween
—From Pagan Ritual to Party Night) Vamwe vanoti maraiti aishandiswa kudzinga mweya yakaipa. KuNorth America mumakore okuma1800 vanhu vakanga vava kushandisa manhanga kwete zvinhu zvakaita sembatatisi nokuti aiva ari nyore kuwana uye ari nyore kuabvisa zvomukati vachigadzira zvavanoda. Zvinhu zvinenge zvichiitwa pakupemberera mutambo uyu zvakadai sokuti mweya haufi, purigatori uye kunamatira vanhu vakafa zvose hazvibvi muBhaibheri. —Ezekieri 18:4.


text:
Rukanda runosarura zvinobvinina
Muzvidzidzo zveScience rukanda runosarura zvinobvinina (semipermeable membrane in English) zvinoreva rukanda runotendera mheu dzimwe kudarika asi rusingatenderi dzimwe mheu kudarika. Rukanda rwemhando iyi runoshanda apo madzinde anosveta mvura kubva muvhu ichikwira nemunhengo dzawo kusvika kumashizha muchiitiko chemusenerera.
Vamwe vaturi vanodana rukanda rutete urwu kuti shwanu, kureva inzonzi membrane kuEnglish. Shoko iri rinoda kunotodzana nerekuti mushwaira rinoreva capillary - zvose zviri zviviri zvinhu zvitetesa.
Kurerutsa Mutauro[chinja | edit source]
- Permeable zvinoreva chiro chinobvinina.
- Semipermeable or selective permeability zvinotaura chiro chinosarura mheu dzinokwanisa kudarika pakubvinina, asi chiro ichi chichidzivisa dzimwe mheu kudarika. Nokumwe kutauro kunopfupisa tinokwanisa kuti rutsarabvinono kureva iyo selective permeability.
- Mamwe mashoko anokwanisa kushanda kureva membranne ndeanoti: furu renhengo, mhatsa yenhengo kana kuti mhatsanhengo. Shoko rokuti furu rinoreva butiro rinonzi lining kuChirungu uye rinotodzana nezwi rokuti kufurura rinoreva kubisa butiro ringava remuguri wechibage kana chimwewo chiro. Shoko rokuti mhatsa rinotodza rokuti kupatsanura zvoreva kuti rukanda urwu runopatsanura nhengo kubva kune dzimwe.


text:
Ndingaita Sei Kuti Vabereki Vangu Vandivimbe?
Zvaunogona kuita
Funga nezveizvi: Pane zvose zvaunoita, pane zvaunoita here zvingaita kuti vabereki vako vasakuvimba?
Somuenzaniso, muapostora Pauro akanyora kuti: “
Tinoda kuva vakatendeseka muzvinhu zvose.” (VaHebheru 13:18) Zvibvunze kuti, ‘Kana pava panyaya yokutaura kwandanga ndiri uye zvandanga ndichiita, vabereki vangu vanondiziva somunhu anobuda pachena here?’
Lori
“
Ndainyorerana mae-mail nemumwe mukomana wandaida asi vabereki vangu vakanga vasingazvizivi. Pavakazozviziva, vakandirambidza kutumirana naye mameseji. Ndakaita sendazvinzwa, asi takaramba tichitumirana mameseji. Izvi takazviita kwegore rose. Ndaitumirana nemukomana uyu mameseji, vabereki vangu pavaindibata ndaibva ndakumbira ruregerero ndovaudza kuti handichazvipamhi asi nerweseri totangazve kutumirana mameseji. Ndakazosvika pokuti vabereki vangu vakanga vasingachavimbi neni!”
Unofunga kuti nei vabereki vaLori vakanga vasingachavimbi naye?
Kudai waiva mubereki waLori, waizodai wakaita sei, uye nei waizodaro?
Zvii zvine musoro zvingadai zvakaitwa naLori pashure pekunge ataura nevabereki vake nezvenyaya iyi?
Beverly
“
Vabereki vangu vakanga vasingandivimbi panyaya dzevakomana, asi iye zvino ndava kuzvinzwisisa kuti sei vaidaro. Ndaipedza nguva yakawanda ndine vakomana avo vaiva vakuru kwandiri nemakore maviri. Ndaipedza nguva yakawanda ndiri pafoni ndichitaura navo, uye pataiita mapati vakomana ivavo ndivo vandaiita tsika nditsike. Vabereki vangu vakanditorera foni kwemwedzi, uye vaisandibvumira kuenda kunzvimbo dzaienda vakomana ivavo.”
Kudai waiva mubereki waBeverly, waizodai wakaita sei, uye nei waizodaro?
Unofungidzira kuti zvakaitwa nevabereki vaBeverly zvakanga zvakanaka here? Nei uchidaro?
Zvii zvingadai zvakaitwa naBeverly kuti vabereki vake vatangezve kumuvimba?
Zvaungaita Kuti Vabereki Vako Vakuvimbe
Zvaunogona kuita
Chokutanga, ona kuti chii chawakaita chakaita kuti vabereki vako vasakuvimba.
Kusvika pamba nenguva dzandinotarisirwa kuti ndinge ndavapo
Kuita zvandinenge ndati ndichaita
Kuita zvinhu nenguva
Kugona kushandisa mari
Kupedza mabasa epamba
Kumuka panguva yandinenge ndanzi ndimuke
Kugara mumba mangu makachena
Kutaura chokwadi
Kushandisa foni kana kuti kombiyuta zvine mwero
Kubvuma mhosva uye kukumbira ruregerero
Zvimwe
Chechipiri, tsidza mumwoyo mako kuita zvawataura pamusoro apa kuti uratidze kuti wakavimbika. Ita zvinotaurwa neBhaibheri pano: ‘
Bvisa unhu hwekare hunoenderana nowaimbova mufambiro wako.’ (VaEfeso 4:22) Nekufamba kwenguva, munhu wose, kusanganisira vabereki vako, vachaona zvakanaka zvauri kuita.—1 Timoti 4:15.
Chechitatu, taura nevabereki vako pamusoro pezvawatsidza kuita. Panzvimbo pokuti ugunun’une uchiti vabereki vako havasi kuvimba newe, vabvunze neruremekedzo kuti ndezvipi zvaunofanira kuita kuti vakuvimbe.
Nyevero: Usatarisira kuti vabereki vako vabve vangobvuma ipapo ipapo zvauri kuda nokuti vanoda kuva nechokwadi chokuti uchaita zvaunenge wataura kuti uchaita. Shandisa mukana uyu kuti uratidze kuti unoita zvaunenge wataura. Nekufamba kwenguva, vabereki vako vachawedzera kukuvimba uye kukupa rusununguko. Izvi ndizvo zvakaitika kuna Beverly, ambotaurwa nezvake. Anoti: “Hazvisi nyore kuti uite zvinhu zvinoita kuti vabereki vakuvimbe pashure pokunge wamboita misikanzwa. Iye zvino vabereki vangu vava kuvimba neni, uye ndinonzwa kufara!”
Chinhu chinokosha: Ukagara uchiita zvinhu zvakatwasuka zvichaita kuti vanhu vawedzere kukuvimba.


text:
Namibia
Namibia inyika iri kuchamhembe kwakadziva kumadokero kweAfrica inoita muganhu neGungwa Atlantic kumadokero kwayo. Nyika dzinoganhurana neNamibia dzinoti: Angola neZambia kumaodzanyemba, Botswana kumabvazuva neSouth Africa kuchamhembe nekumabvazuva. Pakati peZimbabwe neNamibia pane nhambwe yemamita 200 iyi nzvimbo iri murwizi. Namibia yakawana rusununguko kubva kuhutongi hweSouth Africa musi wa 21 March 1990 izvi zvichitevera Hondo yerusununguko rweNamibia. Guta guru renyika iyi rinonzi Windhoek.Rimwe guta riri kumahombekombe eGungwa reAtlantic rinonzi Walvis Bay


text:
Munoenda Here Kuchipatara?
Hongu, Zvapupu zvaJehovha zvinoenda kuchipatara. Patinenge tichizvitarisira kuti tive noutano hwakanaka, dzimwe nguva ‘tinoda chiremba.’ (Ruka 5:31) Kungofanana nezvaiitwa pakatanga-tanga chiKristu, Ruka aiva chiremba, kunyangewo nanhasi vamwe veZvapupu zvaJehovha vanoshanda sanachiremba.—VaKorose 4:14.
Asiwo kune dzimwe nzira dzokurapa dzinopesana nezvinodiwa neBhaibheri. Isu hatishandisi nzira dzakadaro. Somuenzaniso, hatibvumi kuwedzerwa ropa nokuti Bhaibheri rinorambidza kudya ropa. (Mabasa 15:20) Bhaibheri rinoshorawo kurapwa pachishandiswa zvemidzimu.—VaGaratiya 5:19-21.
Asi kune nzira dzakawanda dzokurapwa nadzo dzisingapesani nezvinotaurwa neBhaibheri. Asi munhu nemunhu ndiye anozvisarudzira kurapwa kwaachada kuitwa. Mumwe muKristu anogona kubvuma kurapwa pachishandiswa imwe nzira asiwo mumwe muKristu oona hana yake isingamutenderi kurapwa pachishandiswa nzira iyoyo.—VaGaratiya 6:5.


text:
WASHINGTON—
Dare reConstitutional Court neChina rakapa mutongo wekuti nyaya yekusunga vatori venhau vachinzi vanenge vasvibisa mazita evanhu kutyora bumbiro remutemo wenyika uye zvichikanganisa nyaya yekuburitswa kwemashoko.
Asi dare iti rakati kana gurukota rezvemitemo VaEmmerson Mnangagwa vasingawirirane nemutongo uyu vakasununguka kupikisa asi vachifanira kuita izvi nechimbi chimbi.
Dare rati nyaya yekuti vanhu vakandwe mujeri kwemakore maviri vachinzi vasvibisa zita remunhu haina nematuro ose. Izvi zviri mumutemo weCriminal Law (Codification and Reform Act).
Nyaya iyi yainge iri pakati pevaimbova chipangamazano chagavhuna weReserve Bank of Zimbabwe VaMunyaradzi Kereke nevatori vebepanhau reStandard VaNevanji Madanhire NaVaNqaba Matshazi.
Vaviri ava vainge vanyora mashoko ekuti kambani yaVaKereke yeGreen Card mMedical Aid Society yainge yotadza kubhadhara nhengo dzayo.
Vatori venhau ava vakaendesa hofisi yemuchuchusi mukuru wehurumende vachiti yainge yoshandisa mitemo inotyora kodzero dzavo.
Mutauriri wesangano reZimbabwe Lawyers for Human Rights VaKumbirai Mafunda vanoti nyaya iyi yakakwidzwa kumatare muna Mbudzi 2011.
Hurukuro naVaKumbirai Mafunda
Tichiri munyaya dzekumatare, mutongi wedare repamusoro reHigh Court Amai Easter Muremba neChina vakapa nhengo yechechi yeJohanne Masowe yeChishanu mukana wekubvisa mari yechibatiso inosvika zana remadhora.
Nhengo makumi maviri neina idzi dzakasungwa dzichipomerwa mhosva yekurova mapurisa, mutori wenhau nenhengo dzeApostolic Christian Council of Zimbabwe kumusha wevazhinji weBudiriro.
Dare ramajastiriti raimbenge ravanyima mukana wekubvisa mari yechibatiso. Asi nhengo dzechechi idzi dziri kutiwo dzakarohwa nemapurisa dziri muhusungwa.